Холис бўлишимизга нима халал беради?\n18:39 / 23.11.2015\nКогнитив бузилиш — бу одамнинг фикрларидаги хатолар, ўзига хос мантиқий тузоқдир. Маълум вазиятларда андозалар асосида ҳаракат қилишга мойиликмиз, гарчи соғлом фикрлашдан ташқарига чиқиб кетаётганимизни ҳис қилсак ҳам. Бу тузоқлар бизни холис фикрлашдан йироқлаштиради.\nОдамлар ўзларининг яхшилик билан тугашидан манфаатдор бўлган воқеаларга таъсирларини юқори баҳолаб юборишади. Бу ҳолатни 1975 йилда америкалик руҳшунос Эллен Лангер лотерея чипталари билан тажриба қилаётганда аниқлаган. Тажриба қатнашчиларини икки гуруҳга бўлишган: биринчи гуруҳдагилар лотерея чипталарини ўзлари танлашган, иккинчи гуруҳдагиларга эса танлаш имконисиз тарқатилган. Ўйинга икки кун қолганда, иккала гуруҳ қатнашчиларига ўз чиптасини бошқасига — ютуқ чиқиш эҳтимоли кўпроқ бўлган янги лотереяга алмаштиришни таклиф қилишди. Таклиф фойдали эди, лекин чиптани ўзлари танлаган қатнашчилар уни алмаштиришга шошилишмади — гўё улар танлаган чипта ютуқ чиқиш эҳтимолига таъсир қилиши мумкиндек.\nЗаррача ҳам қалтислик бўлмаслигини маъқул кўриш\nТасаввур қилинг, сизда кичкинагина қалтисликни нолгача тушириш ёки катта хавфни анчагина камайтириш имкони бор. Масалан, авиаҳалокатни бутунлай ноль даражага тушириш ёки автомобиль фалокатлари сонини анча камайтириш имкони бор. Қайси бирини танлаган бўлардингиз?\nУшбу статистикадан келиб чиқилса, иккинчи вариантни танлаш тўғри бўларди: авиаҳалокатлар оқибатидаги ўлимлар автомобиль ҳалокатлариникидан анча кам: натижасида сиз кўпроқ одамларнинг ҳаётини асраб қоласиз. Шунга қарамай, тадқиқотлардан маълум бўлишича, кўпчилик биринчи вариантни танлайди: ноль даража хавф бироз таскин беради, гарчи авиаҳалокат қурбони бўлиш хавфи жуда кам бўлса ҳам.\nСелектив идрок қилиш\nДейлик, сиз ГМОга ишонмайсиз. Агар бу мавзу сизни жуда қизиқтирса, ҳойнаҳой, бу ҳақдаги янгиликларни ва мақолаларни ўқийсиз. Ўқиб, ҳақлигингизга тобора ишона бошлайсиз. Бироқ сиз ГМОни ёқлайдиган жиҳатлардан кўра, қарашларингизни мустаҳкамлайдиган янгиликларга ҳаддан ортиқ эътибор берасиз. Демак, холисликни йўқотасиз. Одамларнинг ўзлари кутган ахборотга кўп эътибор бериб, қолганига парво қилмаслиги селектив идрок қилиш дейилади.\nОмон қолганнинг доимий хатоси\nБу мантиқий тузоқни Иккинчи жаҳон урушида тушишган, бироқ унга тинч даврда ҳам тушиш мумкин. Уруш вақтида АҚШ ҳарбий раҳбарияти бомбардимонлардан сўнг йўқотишлар сонини камайтиришга қарор қилиб, жанг натижаларига қараб самолётларнинг қайси қисмларини мустаҳкамлаш кераклигини аниқлашни буюрди. Қайтган самолётларни ўрганиб, дум ва қанотларда кўплаб ёриқларни топишди. Шу қисмларни мустаҳкамлашга қарор қилишди. Бир қарашда ҳаммаси мантиқий эди, лекин ҳарбийларга статистикачи Абрахам Вальд ёрдамга келди. Вальд уларга машъум хатога йўл қўяй деганларини тушунтирди. Ахир қайтиб келган самолётлардаги ёриқлар уларнинг кучсиз эмас, кучли жойларидан дарак беради. Бошқа жойларидан, масалан, двигатель ёки ёқилғи бакидан “яраланган” самолётлар умуман жанг майдонидан қайтмаган.\n“Ярадорлар ва тирик қолганлар” тамойилини ҳақида ҳозир ҳам, баъзи маълумотларга қараб шошилинч хулоса чиқаришга чоғланаётганимизд, эсга олишимиз керак.\nСиз ёлғон гапириш зарур бўлган вазиятга тушиб қолдингиз. Бироқ бу осон эмас, назарингизда, ёлғон гапираётганингизни сезиб туришибди, ҳар қандай ихтиёрсиз ҳаракатингиз буни билдириб қўяди. Бу сизга таниш вазиятми? Одамларнинг атрофдагилар уларни ҳақиқий мақсади ва кечинмаларини тушуна олишига юқори баҳо бериши шаффофлик иллюзияси дейилади.\n1998 йилда руҳшунослар Корнелл университети талабалари билан тажриба ўтказишди. Бир гуруҳ талабалар қоғозда кўрсатилган саволларни ўқиб, белгиланганидек ёлғон ёки ҳақиқатни айтиб, жавоб беришди. Аудитория уларнинг қачон ёлғон гапирганини аниқлаши, жавоб берувчилар эса ўзларининг алдаш қобилиятларини кўрсатишлари керак эди. Ёлғончиларнинг ярми ёлғоним фош бўлади деб ўйлашди, тингловчилар эса уларнинг атиги чорагини фош этди. Демак, ёлғончилар ўз тингловчиларига жуда юқори баҳо берган.\nНега бундай бўлади? Чунки биз ўзимиз ҳақимизда кўп нарса биламиз. Шунинг учун бошқалар ҳам буни билади деб ўйлаймиз. Бироқ шаффофлик иллюзиясининг бошқа томони ҳам бор: биз бошқаларнинг ёлғонини фош қила олиш қобилиятимизга ҳаддан ортиқ баҳо берамиз.\nКенг тарқалган вазият: одам буржлар тафсифини кўриб қолди. У бу гапларга ишонмайди, албатта, лекин барибир ўқийди. Буни қарангки, унинг буржига келганда, ҳамма таърифлар ўзининг тасаввуридаги қиёфасига мос тушади. Руҳшунослар буни Барнум (XIX асрнинг машҳур кўз бойлоқчиси Финнеас Барнум номи билан) эффекти дейишади. Кўпчилик одамлар анча умумий ва мужмал тасвирларни ўз шахсларининг аниқ таърифи деб қабул қилишга мойил. Бу эффектлар астролог ва фолбинлар фойдаланади.\nАмалга ошириладиган башорат эффекти\nБу ҳам фолбинларга асқотади. Гап шундаки, ҳақиқатга тўғри келмаган, аммо ишончли янграган башорат одамларни унинг амалга ошишига ёрдам берадиган ҳаракатлар қилишига ундаш мумкин. Натижада амалга ошишига у қадар имкон бўлмаган башорат бирданига тўғри бўлиб чиқади.\nБундай башоратнинг классик талқини Александр Гриннинг “Алвон елканлар” қиссасида тасвирланган. Эгль кичкина Ассолга улғайганида уни олиб кетишга алвон елканли кемада шаҳзода келишини башорат қилади. Ассоль бу башоратга қаттиқ ишонади, бу бутун шаҳарга маълум бўлади. Кейин қизни севиб қолган капитан Грей башоратни эшитиб, Ассолнинг орзусини рўёбга чиқаришга қарор қилади. Натижада Эглнинг башорати тўғри бўлиб чиқади.\nАтрибуциянинг жиддий хатоси\nБиз бошқаларнинг хатти-ҳаракатларини шахсий хусусиятлари, ўзимизникини эса объектив вазиятлар билан изоҳлаймиз, айниқса, қандайдир хатолар борасида. Масалан, бошқа одам ҳойнаҳой вақтида чиқмагани учун кеч қолади, ўзингиз эса кеч қолишингизни соатнинг бузилгани ёки йўлнинг тирбандлиги билан изоҳлайсиз. Бундай ёндашув хатти-ҳаракатларимизга масъулликни ўз зиммамизга олишимизга халал еради.\nАхлоқий ишонч эффекти\nРоҳиб пора олди, оилавий қадриятни тарғиб қилган сенатор эса бузуқ бўлиб чиқди... Бу нохуш ҳодисаларда қонунийлик бор — уни ахлоқий ишонч эффекти дейишади. Агар одам “тўғри одам” сифатида бенуқсон обрў қозонса, маълум вазиятда у ўзининг беайблигига ишона бошлайди. Шундай яхши бўлганидан кейин кичкина нуқсон уни бузмайди, деб ўйлайди.\nТакрорий ахборот таъсири\nБир ғояни қайта-қайта такрорлайвериш унга ишончни оширади. Бувиларимиз билан суҳбатларда бунга кўп дуч келамиз. Кўп кексалар телевидениеда кўп гапириладиган гапларнинг тўғрилигига ишонишади. Янги авлод эса бу таъсирни Фейсбук орқали ҳис қилади.


Москвадаги изоляторда ўзбекистонлик маҳбус жонига қасд қилди\n13 апрел 2021, Тошкент вақти: 09:27\nМосквa шaҳридaги “Мaтросскaя тишинa” тергов изоляторидa бир неча ойдан бери ушлаб турилган 33 яшар Ўзбекистон фуқaроси ўзини осиб қўйди. Бу маҳбус тергов изоляторининг 6-хонасидаги душдa ўзини осган. У 2013 куздa тaлончиликдa aйблaниб ҳибсгa олингaн.\nМосква шаҳри бўйича Тергов қўмитаси ахборот бўлими бошлиғи Юлия Иванова воқеa 2 феврaль куни рўй бергaнини тасдиқлади:\n- Ҳозирда бу ҳодиса юзасидан текширув кетмоқда. Текширув натижасига қараб биз жиноий иш қўзғатиш ёки қўзғатмаслик масаласини ҳал этамиз. Текширув натижалари, тахминан, бир ҳафталардан кейин эълон қилинади. У Ўзбекистон фуқароси эканидан ортиқ маълумот бера олмайман, - дейди Юлия Иванова.\nҲозирчa терговчилар ўзбекистонлик муҳожир нимa сaбaбдан жонигa қaсд қилгaни aниқ эмaслигини гапирмоқда. Шу сабабли, Юлия Иванова унинг исм-фамилияси ҳам дастлабки тергов якунига қадар очиқланмаслигини маълум қилди.\nТерговчиларга кўра, 33 ёшли Ўзбекистон фуқaроси тергов изоляторининг 6 хонасидаги душхонaдa ўзини осган. Ўша кезда иши терговда бўлган муҳожир иккита чойшaбни боғлаб, ўзини осиб ўлдиргани тахмин қилинмоқда.\nЎзбек муҳожирининг ўтгaн йилнинг куздa тaлончиликдa aйблaниб ҳибсгa олингaни ва “Матросская тишина” изоляторида сақлангани aйтилмоқдa.\nБу Россия ҳибсхоналарида ўзбек муҳожирларининг ўз жонига қасд қилишига оид ягона ҳолат эмас.\nТошкент сўрови асосида қўлга олиниб, Россиянинг Омск шаҳридаги 6 - сонли колонияда сақланаётган қашқадарёлик 35 ёшдаги Зайниддин Раҳимов Ўзбекистон Миллий хавфсизлик хизмати ва Россия Федерал хавфсизлик хизмати “ташрифи”дан кейин ўз жонига қасд қилгани; 2014 йилнинг 13 майида Омск вилоятида жойлашган 6 - сонли аҳлоқни тузатиш колониясида қамоқ жазосини ўтаётган бир нафар тожикистонлик маҳбус қамоқхона маъмурлари томонидан уриб ўлдирилгани тўғрисида Озодлик олдинроқ хабар берган.\n2012 йилнинг 18 ноябрида Калуга вақтинчалик сақлаш изоляторида 27 ёшли Ўзбекистон фуқароси Виталий Малолеткин ўзини осиб ўлдирган.\n2011 йилнинг 7 сентябрида Владимир шаҳар вақтинчалик сақлаш изолятори камераларидан бирида чойшабдан ясалган сиртмоқда ўзини осиб ўлдирган 29 ёшли Алишер Сувонов мурдаси топилгани ходимлар томонидан маълум қилинган эди.\nЎзбекистон ҳуқуқ тартибот органлари сўровига биноан Россияда ҳисбга олинган наманганлик Исмоил Долимов ҳам шу йилнинг 15 февралида Ўзбекистонга бериб юборилаётганини эшитгач, ўз жонига қасд қилгани айтилган.\n2011 йилнинг 20 февралида Ўзбекистоннинг яна бир 21 ёшли фуқароси Темур Боймеровнинг капюшон боғига осилган жасади у сақланаётган тергов изолятори камерасидан топилган.\nШунингдек, 2012 йилнинг 27 декабрига ўтар кечаси 19 яшар Ўзбекистон фуқароси, наманганлик Абдусамад Фазлиддинов Ўзбекистон махсус хизмати ходимлари билан бўлган учрашувдан кейин ўзини айни усулда осиб ўлдирган эди.\nБундан ташқари, Россиянинг турли ўлкаларида оғир меҳнатдан қийналган, руҳий тушкунликка учраган, шунингдек, чидаб бўлмас даражадаги оғир шароитларга тушиб қолиб, ўз жонига қасд қилаётган ўзбекистонлик меҳнат муҳожирлари ҳақида кўплаб ноҳуш хабарлар тез-тез матбуотда кўзга ташланмоқда.


Фото: Нью-Йорк молия марказида Ўзбекистон байроғи баланд кўтарилди\n16:50 / 03.09.2017\n2017 йил 2 сентябрь куни Нью-Йоркнинг Уолл-стрит - молиявий марказида Ўзбекистон Мустақиллигининг 26 йиллик муносабати билан давлат байроғи кўтарилди. Бу ҳақда Ўзбекистон Республикаси ТИВ матбуот хизмати хабар берди.\nЎзбекистон давлат мадҳияси янграб турган ҳолда 15 м баландликка кўтарилган мамлакат байроғи ҳилпираб турди. Тадбир ташкилотчилар ва иштирокчилар бир дақиқа сукут сақлаб марҳум президент Ислом Каримовни ёд олишди.\nТуркистон-Америка Ассоциацияси раиси Абдулла Хўжа нутқ сўзлаб, бугунги кунда АҚШда истиқомат қилаётган ўзбекистонликлар ва ўзбек миллатига мансуб кишилар она юрт мустақиллигини кенг нишонлаётгани ҳақида сўзлади. У шунингдек, президент Шавкат Мирзиёевнинг танлаган сиёсати иқтисодий барқарорлик, эркинлик ва мустақилликни мустаҳкамлаб боришини таъкидлаган.\nТадбирга йиғилганлар миллий либосларда куй-қўшиқлар ҳамоҳанглигида байрам қилишган.\n11:00 / 29.10.2017


Зарбдор тумани » Жиззах вилояти ҳокимлиги расмий ахборот сайти\nЖиззах вилояти ҳокимлиги » Зарбдор тумани\nЗарбдор тумани ҳокими\n(Хизмат лавозимида 2018 йил 13 августдан)\nТел: 0(372) 492-25-05\nФакс: 0(372) 492-24-95\nҚабул вақти: Шанба 9:00-11:00\nМанзили: Зарбдор тумани, Тинчлик маҳалласи, Мустақиллик шоҳ кўчаси, ҳокимият биноси\nПочта индекси: 130600\nРасмий веб сайти – www.jizzarbdor.uz\nЗарбдор тумани 1979 йилда ташкил топган.\nМаъмурий маркази – Зарбдор шаҳарчаси.\nМайдони – 0,71 минг. кв.км. (70 966га) шундан:\nқишлоқ хўжалиги ерлари – 52619 га, шу жумладан суғориладиган экин ерлар – 49440 га, лалми ерлар 839 га, кўп йиллик дарахтзорлар – 607 га, ернинг ўртача бонитети – 51.3 балл, яйловлар – 1523 га, бўз ер 177 га, пичанзор 33 га;\nтурар жой ва томорқа ерлари – 2535 га, автомобил ва ички йўллар – 1326 га, ўрмон ва дарахтзорлар – 700 га, ижтимоий соҳа объектлари, кўчалар, майдонлар – 949 га, дарё ва каналлар – 4344 га, бошқа ерлар (тепалик ва чуқурликлар, саноат ҳудуди, электр тармоқлари) –8433 га;\nАҳоли сони – 83,6 минг киши.\nТуманда 22 та маҳалла, 13,2 мингта хонадон ва 17,2 мингта оилалар мавжуд.\nАҳолининг миллий таркиби: ўзбеклар - 89,7 % (74,958 минг киши), қирғизлар - 8,2 % (6,852 минг киши), тожиклар - 0,2 % (0,167 минг киши), қозоқлар - 0,2 % (0,167 минг киши), руслар - 0,3 % (0,251 минг киши) ва бошқалар - 1,4 % (1,171 минг киши).\nЖиззах вилоятининг Зомин, Пахтокор, Ш.Рашидов туманлари, Сирдарё вилоятининг Сардоба билан чегарадош.\nДемографик ҳолат 2017 йилда 18,2 минг кишига (ёки 127.8 фоиз) ўсди.\nМеҳнат ресурслари: меҳнатга лаёқатли аҳоли 34,4 минг нафар, иқтисодий фаол аҳоли 24,7 минг нафар, иш билан банд аҳоли 23,5 минг нафар, жами ишсизлар 1,2 нафар (ишсизлик даражаси 4,9%).\nТуман қишлоқ хўжалик махсулотлари ишлаб чиқаришга ихтисослашган.\nПахта: давлат буюртмаси 19600 тн., - 2017 йилда 73,5 %.га бажарилган (вилоятдаги улуши 8,4 фоиз, 7 ўринда).\nҒалла: 2017 йилда давлат буюртмаси 23,5 минг. тн. - ҳақиқатда 24,6 минг тн. ёки белгиланган режа 104.9 % га бажарилган. (вилоятдаги улуши 9,2 фоиз, 6-ўринда).\nПилла: 2017 йилда пилла етиштириш режаси 40 тн. – ҳақиқатда 25 тн. ёки белгиланган режа 62,5 % га бажарилган (вилоятдаги улуши 6,4 фоиз, 9-ўринда).\nСаноат корхоналари 54 та, шу жумладан йирик саноат корхоналари (1): "ЗАРБДОР PAXTA TOZALASH" АЖ.\nҚўшма корхоналар, хорижий корхоналар (1): Фестон МЧЖ(Хитой) пишган ғишт ишлаб чикаради.\nСаноат маҳсулотлари ишлаб чиқариш ҳажми: - 2017 йилда – 74,2 млрд. сўм, ўтган 2016 йилнинг шу даврига нисбатан ўсиш суръати 97 %.\nКичик бизнес субъектлари 1430 та (ш.ж. 978 та фермер хўжаликлари уларнинг ўртача майдони – 38,5 га).\nЧорвачилик хўжаликлари - 95 та, балиқчилик хўжаликлари – 26 та, паррандачилик хўжаликлари – 8 та.\nАҳоли жон бошига кўрсаткичлари: саноат маҳсулоти 897,3 минг сўм, халқ истеъмоли моллари 476,1 минг сўм, қишлоқ хўжалиги маҳсулоти 2655,1 минг сўм, жами хизматлар кўрсатиш 754 минг сўм, экспорт 8 АҚШ доллар.\nҚишлоқ хўжалиги маҳсулотларини қайта ишлаш: 2017 йилда гўшт маҳсулотлари қайта ишланмаган (жами етиштирилган гўшт 33.8 минг тонна), сут маҳсулотлари 25 тонна (жами етиштирилган сут 29.7 минг тонна, қайта ишлаш даражаси 1.2 %), сабзавотлар қайта ишланмаган (жами етиштирилган сабзавот 45,6 минг тонна), мевалар қайта ишланмаган (жами етиштирилган мева 15,7 минг тонна).\nИнтенсив боғлар 8 та субъектда 96 гектар (шундан 2017 йилда янги ташкил этилган 8 та субъектда 96 гектар).\nИссиқхоналар 44 та субъектда 0,99 гектар (шундан 2017 йилда 7 та субъектда 0,2 гектар).\nБандликни таъминлаш дастури доирасида 1377 та янги иш ўринлари яратилди.\nИнвестиция сиёсати. 2017 йилда 55,9 млрд.сўм капитал маблағлар ўзлаштирилди, ўтган йилга нисбатан ўсиш суръати 117,2 фоиз.\nПудрат ташкилотлари томонидан бажарилган қурилиш-монтаж ишлари ҳажми: 2017 йилда - 33 млрд. сўм, ўтган йилга нисбатан ўсиш суръати 109,9 %.\nДастурлар йўналишида 2017 йилнинг якуни билан 151 та шундан, саноат йўналишида 10 264 млн.сўмлик 38 та, хизмат кўрсатиш ва сервис йўналишида 7 253 млн.сўмлик 45 та ва қишлоқ хўжалиги йўналишида 13 119 млн.сўмлик 68 та лойиаҳалар амалга оширилди.\nТашқи савдо айланмаси 2017 йилда 4,6 млн. АҚШ доллар, шундан экспорт қилинган маҳсулотлар 3,6 млн. АҚШ доллар, импорт маҳсулотлари 1,0 млн. АҚШ долларни ташкил этди.\n2017 йилда ҳудудий экспорт 3,6 млн. доллар, ҳудудий экспортёрлар сони 3 та. 3,6 млн. долларлик қишлоқ хўжалиги маҳсулотлари экспорт қилинган (прогноз 3,8 млн. доллар (бажарилиши- 105,5 %).


ИнтерФУТБОЛ :: «Барселона» қарзлари миллиард евродан ошиб кетди\n«Барселона» қарзлари миллиард евродан ошиб кетди\nЭълон қилинган ҳисоботга кўра, клубнинг қарши миллиард евродан ошган - 1,173 млрд евро. Улардан 730 млн евросини «кўк-анорранглилар» яқин муддатда тўлаб беришлари керак.\nШунингдек, жамоа йилни 488,4 млн евро миқдорида зарар билан якунлади. Қарздорликнинг 265 млн евроси кредит ташкилотларига қайтарилиши керак бўлган сумма ҳисобланса, «Барса»нинг ўз ходимларидан қарзи 164 млн еврога етди.\nMarca тарқатган хабарга кўра, «Барса» кредит билан боғлиқ қарзларни қайтариш муддатини кечиктириш бўйича ташкилотлар билан музокара олиб бормоқда. Клуб буни камида 2021 йилнинг 30 июнига қадар кечиктирмоқчи. Баъзи кредиторлар бу таклифга рози бўлишди. Жамоа қолганлар билан музокараларни давом эттирмоқда.\nҲисоботнинг эътиборга молик яна бир жиҳати - «Барселона» 2021 йилда ишқибозларнинг стадионга қайтишига ва улардан келадиган даромаддан умид қилмоқда. Хусусан, «Барса» жорий мавсум охирига қадар томошабинларниг ташрифидан 56 млн доллар даромад олмоқчи. Режага кўра, февраль ойида стадионнинг 25 фоизи миқдорида, май ойида эса 50 фоизга ишқибозлар билан тўлдириш учун рухсат берилишига умид қилмоқда.\nАввалроқ «Зенит» клуби Малкомнинг трансфери бўйича «Барселона»га 9,5 миллион евро миқдорида пул тўламагани ҳақида маълумот тарқатилган эди.


Ушбу мавсумда Грузия фермерлари ёнғоқ ҳосили кўпайишини прогноз қилмоқда • EastFruit\nБош саҳифа › Долзарб › Ушбу мавсумда Грузия фермерлари ёнғоқ ҳосили кўпайишини прогноз қилмоқда\nУшбу мавсумда Грузия фермерлари ёнғоқ ҳосили кўпайишини прогноз қилмоқда\nМуаллиф: EastFruit 9 Сен 21 10 Сен 21 015\nГрузияда ёнғоқ ҳосилини йиғиштириб олиш мавсуми бошланишига бир ойга яқин вақт қолди. EastFruit мамлакатнинг бир нечта йирик ёнғоқ етиштирувчиларидан ушбу мавсум бўйича прогнозларини билишга ҳаракат қилди. Шарқий Грузиядаги об-ҳаво шароитлари билан боғлиқ муаммолар ҳамда бозорда маҳаллий таклифнинг ўсишига қарамасдан, умуман, фермерларнинг кутилмалари ижобий.\nЯнги ёнғоқ боғларида ҳосилдорлик юқори бўлиши кутилмоқда. Чунки улар бу йил тўлиқ мевага киради, об-ҳаво эса бу йил умуман олганда яхши келди. Фермерларнинг сўзларига кўра, Грузияда бу йил ўтган йилгига нисбатан кўпроқ ёнғоқ етиштирилиши кутилмоқда.\nЎтган йили янги боғлар пўстлоқли ёнғоқни (Chandlar) маҳаллий бозорда ўртача 8-10 лари/кг (2,48-3,11 доллар)дан сотишганди. Уларнинг кўпчилиги бу йил ҳам маҳсулотни маҳаллий бозорда сотади, бироқ бир неча йирик ишлаб чиқарувчилар экспорт бозорларида музокараларни бошлаб юборишган.\n“Агропродукт” компанияси Кахетин вилоятида 230 гектарлик ёнғоқ боғи ва қайта ишлаш заводига эга. 230 гектардан 40 гектари 6 йил аввал экилган. Компания менежери Михаил Абашидзенинг сўзларига кўра, бу йил 250 тонна атрофида ҳосил кутилаётганди, аммо яқинда Кахетин минтақасида ёққан дўл ҳосилнинг 15-20 фоизига зарар етказди.\n“Мағиз шаклланиб улгурганди, шу сабабли у зарарланмаган, бироқ пўстлоғида дўлдан кейин қора доғлар бор. Улар эса бозор нархига таъсир қилади”, деди Абашидзе.\nКомпания аллақачон маҳаллий харидорлар, шунингдек, Португалия ва Германия импортёрлари билан музокара олиб бормоқда. Ўтган йили мазкур ишлаб чиқарувчилар ҳосилнинг бир қисмини Португалияга сотишган. Ҳали нархлар белгиланганича йўқ, чунки маҳаллий бозорда ҳам, дунё бозорида ҳам янги ҳосил сотувлари бошланмади.\nЯна бир йирик ёнғоқ етиштирувчи – Гурам Накашидзенинг Кахетин минтақасида 82 гектарлик майдонга эга боғлари бор. У 5 йиллик боғдан 50-60 тонна ҳосил кутмоқда. Фермернинг бахтига унинг боғлари жойлашган Лагодехи муниципалитети дўлдан азият чекмади.\nМавсум ҳали бошланмади, аммо Накашидзе ўз ҳосилини 7 лари/кг (2,25 доллар)дан сотишга улгурди. Боғбоннинг фикрича, айниқса, экспорт бозорларида бу йил ёнғоқлар яхши нархда сотилади. Чунки дунёдаги асосий ёнғоқ етиштирувчилардан бўлган АҚШда ҳосил ўтган йилгидан камроқ.\nМцхета-Мтианети минтақасида 25 га боғига эга бўлган “Падеми” компанияси ҳам яхшигина ҳосил кутяпти. Компания эгаси Михаил Авалиани бу йил 50-60 тонна ҳосил олишни режалаштирган. У, шунингдек, бу йил маҳаллий ишлаб чиқариш кўпроқ бўлишини қайд этди, бироқ мавсум бошланмай туриб нарх бўйича прогноз беришни истамади.\nEastFruit мониторинги маълумотларига кўра,\nёнғоқнинг (пўстлоғи билан) ўртача нархлари 2020 йил (1,86 АҚШ доллари) ва 2019 йил (2,02 АҚШ доллари) октябрь ойларида 6 лари/кг ни ташкил қилган. Одатда чандлер (янги боғларга экилган асосий нав)нинг нархлари ўзининг яхшироқ хусусиятлари туфайли маҳаллий навлардан қимматроқ юради.


Ўзбекистон ўз фуқаролигидан чиққанлар майитини қабул қиладими?\n- Фарқи нима, у ҳам инсонку! Унинг охирги васиятини¸ албатта¸ қариндошлари бажариши керак. Бунга бизнинг миллий қонунчилигимизда ҳеч қанақа тўсқинлик йўқ, деди Светлана Ортиқова.\n- Васиятини бажо келтириш керак. Бу бир. Иккинчи, қайси қабристонга кўмадиган бўлсангиз, кўмиш мумкин. Уни олиб келгандан кейин бу ердан рухсат олинадию кўмилаверади. Бунинг ҳеч қанақа муаммоси йўқ. Мисол¸ сиз ўша одамнинг олдига боргансиз, ўлишидан олдин сизга “Агар мен билан бирор нарса бўлиб қолса, мени Самарқандга олиб бориб кўминг” деса, сиз бу ерга олиб келиб айтган жойига қўйишга ҳақлисиз. Вафот этган одам бу ернинг одами бўлмаса ҳам унинг жасадини истаган қабристонга қўйса бўлади, деди суҳбатдош.\n- Агар чет элда вафот этса, унинг ўлигини так просто олиб келолмайсиз. Чунки сизни қўймайди. Қўлингизда “Свидетельство о смерти” бўлиши керак. Нимадан ўлган, транспортироват қилиш мумкинми-йўқми, экспертиза қилинади, экспертиза хулоса чиқаради. Ўша хулоса кейин ëзилади. Ўша қоғозни асос қилиб олиб келасиз. Балки болницада ўлган. Агар болницада ўлмаган бўлса, уйда ўлган бўлса, уни олиб кетиб экспертиза қилади нимадан ўлганини. Врачебний заключениеда ëзади. Ана шу ҳужжат сизга ҳужжат. Чет элда яшаган, ўша ернинг фуқароси бўлиб туриб, ўша ернинг ўзидан “Свидетельство о смерти” олинади.\n- Агар қаттиқ зарарли касал бўлса, уни просто таможня қўймайди. Уни текшириб кўрилади. Вабо, ТИФ, қаттиқ инфекционний касалликлар борку. Мисол¸ костний туберкулез дейлик, касали ўтиб кетган бўлса рухсат берилмайди. Кейин тана чириб кетиши мумкин. Бутун моргда олти ойлаб ëтган бўлиши мумкин. Жасад чириб кетганда ҳам рухсат йўқ. Докторлар ўзи хулоса чиқаради. Транспортироват қилиш мумкинми ëки йўқми аниқлайди, дейди мутахассис.\nЎзбекистон Президенти Ислом Каримов томонидан 2010 йилнинг 27 декабрида имзоланган "Дафн этиш ва дафн иши тўғрисида"ги қонунда ҳар бир инсонга унинг ўлимидан кейин жасадини дафн этиш учун ўзи истаган қабристондан жойни текин бериш кафолатланади.


Тошкентдаги «қизғин» жойда радар ўрнатиш ҳуқуқи 3,5 млрд сўмга сотилди - Terabayt.Uz\nТошкентдаги «қизғин» жойда радар ўрнатиш ҳуқуқи 3,5 млрд сўмга сотилди\nВазирлар Маҳкамасининг жорий йил 21 апрелдаги 232-сон қарори асосида радар ва камералар ўрнатиш жойлари «E-auksion» савдо майдончаси орқали сотилиши белгиланган эди. Жорий йилнинг 9 июнидан эса мамлакатда биринчи бўлиб Наманган ва Хоразм вилоятларида радар ва камералар ўрнатиш жойлари савдога чиқарилган эди. Яқинда эса...\nЎҚИНГ: Тошкентда ҳам йўлга радар ўрнатиладиган жойлар савдога чиқарилди\nE-auksion’да тадбиркорларнинг радар ўрнатишига рухсат бериладиган ҳудудлардан бири бошланғич нархидан қарийб 100 баробар қимматга сотилди. Бу тўғрида Daryo нашрининг Телеграм тармоғидаги Daryo — LIVE канали хабар бермоқда.\nТошкент шаҳридаги Абдулла Қодирий кўчасининг Ҳамид Олимжон майдони ҳудудидаги йўл ўтказгичга радар ва камера ўрнатиладиган нуқта бўйича аукцион савдолари 12 август куни ўтказилди. Лотнинг бошланғич нархи 36 миллион 750 минг сўм этиб белгиланганди. 6 соатдан ортиқ давом этган савдолардан сўнг ушбу лот 3 496 762 500 (уч миллиард тўрт юз тўқсон олти миллион етти юз олтмиш икки минг беш юз) сўмга сотилди. Айнан шунча сумма таклиф этган хорижий Tech Age компанияси аукцион ғолиби деб топилди.\nЙҲХББ барча лотларни чиқарганда ушбу ҳудуддаги автомобиллар оқими ва сўнгги икки йил давомидаги қоидабузарликлар тўғрисидаги маълумотларни келтирмоқда. Шу орқали қоидабузарликлар орқали қанча пул ишлаб топиш мумкинлигини прогноз қилиш мумкин. Аммо 3,5 миллиард сўмга сотилган лот ҳудудида транспорт оқими келтирилган (32 000) бўлса-да, қоидабузарликлар устунида «0» рақами ёзилган.\nЎҚИНГ: Тошкентдаги фоторадар ва камералар сони ҳамда ўрнатилган жойлари рўйхатлари\nРадар ва камера ўрнатиш ҳуқуқи қўлга киритилган ушбу нуқта яқинида 3 йил аввал актриса Фарангиз Режаметова автоҳалокат қурбони бўлганди. Фарангиз Режаметова 2018 йил 20 июлда соат 21:15 атрофида Абдулла Қодирий ва Маҳатма Ганди чорраҳасидаги тартибга солинмаган пиёдалар ўтиш жойидан ўтаётганида 23 ёшли ҳайдовчи бошқарувидаги Mercedes-Benz автомобили қизга йўл бермасдан, уни уриб юборганди. Ҳайдовчи жабрланувчини касалхонага олиб борган, аммо йўлда 25 ёшли актриса оламдан ўтган.\nҲайдовчига нисбатан жиноят иши қўзғатилиб, у уй қамоғига олинганди. Кейинчалик ҳайдовчига нисбатан қандай жазо қўлланилгани эълон қилинмади.\nҲодисадан бир муддат ўтиб, пиёдалар ўтиш жойига светофор, Абдулла Қодирий кўчасидаги йўл ўтказгичга эса фоторадар ўрнатилганди.\nЎҚИНГ: Йўлга радар ва камера ўрнатган тадбиркор ЙҲҚ бузилишини аниқлаганлиги учун қанча олади?


07:26 / 23.06.2020 | Tony Tony | 1191\nАссалому алайкум! Ёшим 22да Оилалиман Фарзандим ҳам бор оила қурганимизга 2.5йил бўлди аёлим ва мен жуда яхши бир биримизни тушиниб олдик оллоҳга шукурлар булсин 2ойдан кўпроқ булди намоз уқишни аёлим билан бошладик аёлимни ўрантирдим. Мени қийнаётган савол жуда ачинарли секин секин менга фарз вожиб бўлган амалларни ўрганиб боряпман бу ёшимгача ҳеч нарса билмас эдим оилавий муҳитимиз ҳам ачинарли экан энди тушиниб етдим дадам билан аям ажирашишкан аям четелда турмишга чиқишган мен ҳам оилам билан 1йил булди чет элга келиб ишлаяпмиз келганимдан кейин куп нарсаларни тушиниб етдим аям 7йилдан купроқ булди чет элдалар турмуш қурганига 3йил бўлди апам турмишга чиқиб ажрашиб кейин аямни ёнига четелга ишлаш мақсадида келди менҳам келганимдан кейин жудаям ёмон ишлар қилишаётганини билдим купроқ апамни билдим фахш ишлар қилябди экан келганимдан кейин жудаям уришиб талашишларимиз куп бўлиб кетди бу йўлларда қайтишни ҳоҳламайди қандай юл тутишим жоиз ҳозирги ҳолатимда юллар очилса қайтиб кетмоқчиман апам Ўзбекистонда ҳозирда мен қайтсам у яна туркияга қайтиб келаман дияпти онам билан биргаликда туришади онам қаршилиг қилмас экан қилаётган ишларига қайтиб келса эски ишларида давом этиши аниқ даюслик жуда ҳам оғир гуноҳ экан қандай юл тутай оллоҳим ҳидоят қилди мени ва аёлимни шукурлар бўлсин энди ибодат қиляпман лекин бу тарафда апамни ишлари учун жавобгар бўляпман қандай ёл тутсам апамни тўғри юлга солгани марузаларда сабр билан вақт билан туғриланиши айтиляпти апам тўғри йўлга келгунча гуноҳкор болавераманми онам учун ҳам гуноҳкор боламанми очиқ сочиқ кийинадилар. Оллоҳ сизлардан рози бўлсин раҳмат илтимос кенгроқ қилиб тушинтириб берсангиз\n– Ва алайкум ассалом! Опангиз учун сиз жавобгар бўлмайсиз. Итоатсиз хотинни хайдаш, итоатсиз эрдан ажрашиш, ёмон қўшнидан воз кечиш, ибодат қилмайдиган опа-сингид ёки ака-укадан кечиш ва шу каби ишлар жуда осон, лекин бу чора эмас. Биз дунёга келиб ҳеч бўлмаса ўзимизни энг яқин инсонимизни ҳидоят топишига сабабчи бўлишга ҳаракат қилишимиз керак. Бунинг учун қўпол муомалада бўлишни ҳожати йўқ. Эътибор берсангиз Аллоҳ таоло Қуръони каримда ҳаётда учрайдиган ҳамма вариантларини зикр қилган. Иброҳим алайҳиссалом билан мушрик отаси, фиръавн билан мўмина аёли, Нуҳ алайҳиссалом билан кофира хотини, Қобил билан итоатли Хобил акаси, Шуайб алайҳиссаломнинг икки солиҳа қизлари, Расулуллоҳ соллаллоҳу алайҳи васаллам билан у зотга ашаддий душман бўлган қўшниси Абу Лаҳаб ва унинг хотини, Исо алайҳиссалом ва онасига бўлган муносабат, солиҳа ота-онанинг кофир бўлган ўғлига бўлган муносабати, подишони раъиятга, раъиятнинг подишоҳга бўлган муносабати ҳамма ҳаммасини батафсил баён қилинган. Уларда Қуръонда зикр қилинмаганлари ҳадисларда баён қилинган. Сизни ҳолатингиз ҳам солиҳ эрнинг итоатсиз аёл кўринишига тушар экан. Сиз Нуҳ алайҳиссаломнинг аёлига қилган муомалаларини ўрганиб чиқинг. Абу Бакр Сиддиқ розияллоҳу анҳу биринчи бўлиб иймон келтирдилар. Қизлари Асмо онамизнинг онаси эса узоқ йиллар иймон келтирмади.\nСиз ва сиз каби ёшларга насиҳатимиз: ҳеч бир инсон хусусан узоқ йиллик ботқоқда юрганлар сизни бир икки бор қилган насиҳатингиз билан ўзгариб қолмайди. Буни тушунинг, сиз ўзингиз ҳидоят топгунингизча қанча вақт ўтди? Расулуллоҳ соллаллоҳу алайҳи васаллам келтирган динни инсонлар қабул қилиши учун 40 йилгача бирорта ҳам ёлғон гапирмасдан сиддиқ мақомини олдилар. Аҳдини бузмасдан содиқ деган лақабни олдилар. Қўлларидаги борини йўқ демасдан энг сахий деган лақабни олдилар. Омонатга ўта қаттиқ эътибор берганларидан амин деган лақабни олдилар. Набираликни аъло даражада жойига қўйган эдилар Абдулмуттолиб кўрмаса туролмайдиган даражага етдилар. Тижоратда содиқ бўлгандилар Хадийжа онамиз ўзларини бағишладилар, никоҳига олишларини таклиф қилдилар. Қўшничиликни аъло дажада йўлга қўйгандилар қўшниси энг ашаддий душмани бўлса ҳам кўрганда ҳайбатланиб иззатини жойига қўядиган бўлди. Силаи раҳмни аъло даражада бажарганларидан қариндош уруғлари Аллоҳ қалбини очмаганидан бошқа иймон келтирмасликларига ҳеч қандай сабаб тополмадилар ва ҳоказо. Бизни яқинларимиз ҳам биз туфайли ҳидоят топишини хоҳласак аввало ўша камолот сифатларини ўзимизда мужассам қилишга ҳаракат қилишимиз керак. Усиз иш битмайди. Сиз асло уларга қўпол муомалада бўлманг, баҳс мунозара ҳам қилманг. Аксинча жоиз бўлган илтимосларини дилидан муҳаббат қилиб юборадиган даражада адо қилишга ҳаракат қилинг. Ўзи фосиқ фожир бўлган тақдирда ҳам сизни самимийлигингизни ҳис қила олсин. Сиз опам деб эъзозлашингизни ҳис қилсин. Бир кун келиб сиз кутган ҳолат ҳам албатта бўлади. Опангиз ҳаққига ҳидоят сўраб тўхтамасдан дуолар қилинг ҳамда “Аллоҳим Сен қайси ҳолатимга рози бўлсанг мени ўшанга муваффақ қилгин, ҳидоятга солгин” деб дуо қилишига кўниринг. Аллоҳ таоло "Фурқон" сурасида марҳамат қилади:\n146...Аллоҳ сабрлиларни севадир.\nАллоҳга маҳбуб инсонга айланиш бу чексиз саодатку. Сиз кўз юммаётганингизда опангизни шу чексиз саодатдан маҳрум қилаётганингиз хаёлингизга ҳам келмаса керак. Аксинча сиз бизни жавобимизни опангизга етказинг. Валлоҳу аълам!\nФарзанд ота-она ўртасида ётиши


«Давлат қароқчилиги». Ғарб Минскдаги воқеага қандай жавоб бермоқда?\n22:14 / 24.05.2021\nҒарбдаги сиёсатчилар Ryanair авиакомпаниясининг бортида мухолифатчи журналист Роман Протасевич бўлган самолёти Минскка мажбуран қўндирилганини кескин қораламоқда. Билдирилаётган таклифлар қаторида Беларусь билан ҳар қандай авиақатновларни тўхтатиш ҳам бор. airBaltic авиакомпанияси ушбу мамлакат устидан учишни тўхтатган. ОАВда қўшимча санкциялар ҳам жорий этилиши ҳақида ёзишмоқда. Кремль ҳозирча вазият юзасидан расмий муносабат бермаяпти.\n23 май куни Афинадан Вильнюсга рейсни амалга оширган Ryanair авиакомпанияси самолёти бортда мина жойлаштирилгани ҳақидаги ёлғон сигнал туфайли диспетчер томонидан Минск аэропортига йўналтирилди. Самолётга қўнгунига қадар МиГ-29 қирувчиси ҳамроҳлик қилиб борди. Reuters агентлиги хабарига кўра, ЕИнинг айрим етакчи сиёсатчилари буни самолёт ўғирланиши деб атамоқда. Аэропортда Протасевич ва унинг севган қизи - Россия фуқароси бўлган София Сапега қўлга олинган.\n26 ёшли Протасевич - мухолифатчиларнинг биринчи рақамли ресурсига айланган, Беларусь ҳукумати томонидан экстремистик ташкилот деб эълон қилинган Nexta телеграм-канали асосчиларидан биридир. Беларусда журналистга қарши уч модда бўйича жиноий иш очилган, улардан бири бўйича 15 йиллик озодликдан маҳрум этиш жазоси назарда тутилган. Гувоҳларнинг сўзларига кўра, у самолётдалигида Беларусда ўзига ўлим жазоси таҳдид солаётгани ҳақида гапирган.\nFlightradar24.com сайти маълумотларига кўра, самолёт Литва ҳаво кенгликларига киришига икки дақиқа қолганида Минскка томон йўналтирилган. Унинг йўловчилари Минск аэропортида етти соат ўтказилгач, парвозни давом эттириш учун қўйиб юборилган, рейс Вильнюсга - олти нафар йўловчини Минскда қолдириб учган.\nАэропортда самолётни Литва бош вазири Ингрида Шимоните қарши олди. «Бу ўхшаши йўқ вазият жиддий текширувларни талаб этади», - деди у.\nRyanair Минскка қўнишни Беларусь ҳукумати талаб қилганини тасдиқлаган. «Рейс экипажи Беларусь ҳаво ҳаракати бошқармаси томонидан бортда хавфсизликка потенциал таҳдид борлиги ҳақида огоҳлантирилди ва бортни энг яқин аэропорт — Минскка йўналтириш ҳақида кўрсатма олди», дейилади баёнотда.\nRyanair раҳбари Майкл О'Лири Ирландия радиосига берган интервьюсида, унинг компанияси самолёти Беларусь ҳукумати томонидан тўхтатилишини давлат қароқчилиги акти деб атади.\n«Кўриниб турибдики, ҳукуматнинг мақсади самолётдан журналист ва унинг ҳамроҳини тушириб қолдириш бўлган... Биз бортдан [Беларус] КГБнинг бир неча агентлари ҳам тушиб қолган деб ҳисоблаймиз», деган Ryanair ижрочи директори.\nБеларусдаги давлат нашрлари эса учувчиларнинг ўзи Минск аэропортига қўнишни сўрашгани ҳақидаги версияни айтишда давом этишмоқда. БЕЛТА агентлиги президент Александр Лукашенко ҳарбийларга Ryanair самолётини қўриқлаб бориш бўйича шахсан топшириқ бергани ҳақида ёзган.\nБеларуснинг ОНТ телеканали диспетчернинг Ryanair рейси экипажи билан суҳбати сифатида аудиоёзувни тақдим этди. Унинг биринчи парчасида аэропорт хавфсизлик хизмати (айнан қайси аэропортлигига аниқлик киритилмаган) электрон почтасига Афинадан Вильнюсга учаётган самолёт бортида портловчи қурилма борлиги ҳақида хабар келгани айтилади. Иккинчи ёзувда эса рейс экипажи Минскка қўниш ҳақида мустақил қарор қабул қилгани келтирилади.\nДушанба куни Беларусь транспорт вазирлиги вазиятни текшириш бўйича махсус комиссия тузилгани ва «яқин вақтлар ичида барча маълумотлар эълон қилиниши»ни билдирган.\n«ЕИнинг қатъиятсизлиги заифлик сифатида кўрилади»\nСамолёт мажбуран қўндирилиши Европа Иттифоқи бўйлаб, хусусан, Германия, Франция, Польша ва самолёт учиб кетган Греция томонидан бирдек қораланди. «Блумберг» агентлигининг ёзишича, бу мамлакатлар Минск билан муносабатларда санкциялар жорий этиши кутилмоқда.\nЕвропанинг қатор расмий шахслари ҳам Беларусга янги санкциялар билан таҳдид қилишган, Reuters агентлигининг ёзишича, АҚШ Давлат котиби Энтони Блинкен эса самолёт мажбуран қўндирилиши ва журналист ҳибсга олинишини шокка солувчи акт деб атаган, Протасевични зудлик билан озод этишни талаб қилган. У АҚШ ЕИдаги ҳамкорлар, Литва ва Греция расмийлари билан Ryanair самолётининг Беларусга қўндирилгани юзасидан маслаҳатлашувлар ўтказишга тайёрлигини билдирди.\n«Мазкур ҳолатда самолёт фавқулодда қўндиришга мажбурланганини инобатга олиб, Халқаро фуқаролик авиацияси ташкилотини мазкур ўйланмай қилинган ҳаракат юзасидан тезкор тарзда йиғилиш ўтказишга ва мазкур вазиятлар юзасидан тафтиш бошлашга чақирамиз, бунда уларга амалий кўмак беришга тайёрлигимизни билдирамиз», деган АҚШ давлат департаменти раҳбари.\nЛитва президенти Гитанас Науседа НАТО ва ЕИ бўйича иттифоқчиларни Беларусь режими томонидан халқаро фуқаролик авиациясига солинаётган таҳдидга қарши зудлик билан чоралар кўришга чақирди.\nЎз навбатида, Литва прокуратураси вакили Эляна Мартинонененинг хабар қилишича, мамлакат бош прокуратураси самолётни террорчилик мақсадларида олиб қочиш ва одамларга нисбатан халқаро ҳуқуқ нормаларига зид равишда муомала қилингани факти юзасидан судга қадар ҳаракатлари бошлаган.\nЕврокомиссия раҳбари Урсула фон дер Ляйен Ryanair авиакомпанияси самолётини Минскка мажбуран қўндириш ҳолати бўйича айбдорларни жавобгарликка тортишга чақирди. Унинг маълум қилишича, самолёт билан боғлиқ воқеа Евроиттифоқ саммити кун тартибига киритилган. Бу масала душанба куниёқ, форум ишининг биринчи кунида муҳокама қилинади.\nЕвропа Кенгаши раиси Шарл Мишел ҳодиса «оқибатларсиз қолмаслиги»ни таъкидлади. Эҳтимолий вариантлар орасида — Беларусь ҳаво кенгликларидан ўтадиган парвозларни тақиқлаш, Belavia авиакомпаниясининг Европа Иттифоқи мамлакатлари аэропортларига учишини тақиқлаш, шунингдек, самолёт билан боғлиқ ҳодисага алоқадор одамларга қарши шахсий санкциялар бор. airBaltic авиакомпанияси парвозлар Беларусь ҳудуди осмонидан ўтмаслиги учун аллақачон уларнинг йўналишини ўзгартиришни бошлади.\nАҚШ Давлат котибининг сўзларига кўра, президент Жо Байденнинг маъмурияти шериклар билан Беларусь ҳукуматига нисбатан келгусида қандай қадамлар ташланишини мувофиқлаштирмоқда. Унинг баёнотида, йўловчи самолётга ҳамроҳлик учун ҳарбий авиация қўллангани жиддий хавотирга солиши ҳамда текширув ўтказишни талаб қилиши қайд этилган.\nНАТО бош котиби Йенс Столтенберг твиттери орқали ҳодиса жиддийлиги ва халқаро текширувни талаб қилиши ҳақида ёзди.\nИрландия ташқи ишлар вазири Саймон Ковни (Ryanair авиакомпанияси айнан шу мамлакатда жойлашган) эса шундай деди: «ЕИнинг ҳаракатсизлиги ёки қатъиятсизлигини Беларусдагилар заифлик сифатида қабул қилишади».\nЯнги санкциялар ва парвозларга тақиқлар бўладими?\nЎтган йилда Беларусда Александр Лукашенко ҳокимиятига қарши кенг кўламли намойишлардан кейин АҚШ, ЕИ, Британия ва Канада режимнинг вакилларига қарши санкциялар жорий этганди. Бундай чоралар беларуслик қарийб 90 нафар амалдорга, жумладан, Лукашенкога ҳам тааллуқли эди.\n«Мажбурлаш актини амалга оширган ҳолда Беларусь ҳукумати йўловчилар ва экипаж хавфсизлигини хавф остига қўйди», деди душанба куни Европа дипломатияси раҳбари Жозеп Боррель.\n«Блумберг» маълумотига кўра, душанба куни Брюсселда бошланадиган саммитда эҳтимолий санкциялар муҳокама қилинади ва унинг якунига кўра жисмоний ва юридик шахслар санкцияга учраши, ЕИнинг барча авиакомпаниялари Беларусь устидан парвоз қилишни тўхтатиши ҳамда «Белавиа» авиакомпаниясига Европа аэропортларига қўниш тақиқланиши мумкин.\nБундан ташқари, агентликнинг ёзишича, транзит бутунлай (қуруқлик орқали ҳам) тўхтатилиши мумкин. Бу қадамлар Ryanair самолёти билан рўй берган ҳодисага қадар ишлаб чиқилаётган ва кейинги ойда тақдим этилиши мўлжалланган санкциялар пакетини тўлдиради.\nАҚШ Сенатининг халқаро муносабатлар бўйича қўмитаси раиси Боб Менендес Беларусга парвозлар тўхтатилишини ёқлаб чиқди.\nМенендес ва Европанинг етти давлати парламентларининг хорижий ишлар бўйича қўмиталари раҳбарлари (Литва ва Британия ҳам) қўшма баёнот бериб, йўловчи самолёт мажбуран Минскка қўндирилишини қароқчилик акти деб баҳолашди.\nБаёнот муаллифлари Беларусь устидан ҳар қандай учишларни, жумладан, ушбу мамлакатга ва ушбу мамлакатдан рейсларни тақиқлашга чақирди, шунингдек, НАТО ва ЕИ раҳбариятига қўшимча санкциялар қўллаш таклифи билан мурожаат қилинди. Блинкен Беларусь ҳукуматининг ҳаракатларини тўлиқ тергов қилишни талаб қилди, унинг фикрича, бу ҳаракатлар йўловчилар ҳаётига, шу жумладан, АҚШ фуқаролари ҳаётига таҳдид бўлган.\nЛатвиянинг airBaltic авиакомпанияси бундан буён Беларусь устидан учмайди. Бу ҳақда Латвия ахборот вазири Талис Линкайтс маълум қилди. Венгриянинг Wizz Air лоукостери ҳам Беларусь ҳаво кенгликларини четлаб ўтмоқда. Росавиация матбуот хизмати хабар қилишича, Россия авиакомпаниялари Беларусга кириш ва чиқиш парвозларини давом эттирмоқда. Ryanair самолётлари ҳам мамлакат устидан учишда давом этмоқда.\n«Белаэронавигация» давлат компанияси вакили «Интерфакс» учун берган интервьюсида алоҳида авиаташувчилар мамлакатни айланиб учаётган бўлса-да, Беларусь ҳаво кенгликларида барқарор авиатрафик сақланаётганини маълум қилган: «Катта визуал ўзгариш йўқ... Айрим компаниялар Беларусни айланиб учмоқда, аммо бу одатий вазият, компаниялар маршрутларни мустақил тарзда ўзгартиришлари мумкин. Умуман айтганда, улар бутунлай Беларусни айланиб ўтишни бошлади деб айта олмайман».\nАҚШ Давлат котиби Фуқаролик авиацияси халқаро ташкилотининг (ICAO) йиғилишини ўтказишга чақирди. Беларусь мухолифати етакчиси Светлана Тихановская ташкилотни Беларусни ташкилотдан чиқариб ташлашга чақирди, ICAO эса ташкилот бу ҳодиса фуқаролик авиацияси фаолиятининг тамойиллари белгилаб берилган Чикаго конвенцияси бузилиши бўлиши мумкинлигидан хавотир билдирган.\nБеларусь ТИВ эҳтимолий санкциялар бўйича хабарларга муносабат билдирди. «Бир қатор мамлакатлар ва Европадаги тузилмалар душманона баёнотлар беришга шошилаётгани ҳайратланарли. Вазият тўғридан тўғри кескинлашмоқда. Ҳеч қандай холисликка интилиш кўринмайди. Бунинг ўрнига яна санкциялар ҳақидаги шиорлар янграмоқда», дея вазирлик вакили Анатолий Глазнинг сўзларини келтирган РИА Новости.\nРоссия ТИВ расмийси Мария Захарова Ғарб давлатларининг Ryanair рейси бўйича бераётган баҳоларига қўшилмаслигини билдирган.\n«Ғарб Беларусь ҳаво кенгликларида рўй берган ҳодисани «шокка туширувчи» деб атаётганидан шокка тушмоқдаман. Ёки барча ҳолатлардан шокка тушиш керак: АҚШ сўрови билан Боливия президенти самолёти Австрияда мажбуран қўндирилишидан ҳам, Украинада Беларусь самолёти парвоздан 11 дақиқа ўтиб ортга қайтарилиши ва «Антимайдан» фаоли бортдан тушириб қолдирилишидан ҳам. Ёки шу каби бошқа ҳолатларнинг ҳеч биридан шокка тушмаслик керак», дея ёзди у фейсбукдаги саҳифасида.\n«Биз ушбу вазиятни шошилмасдан, мавжуд барча маълумотлар асосида баҳолаш тарафдоримиз», дея маълум қилган Россия Ташқи ишлар вазири Сергей Лавров.\nКремль матбуот хизмати раҳбари Дмитрий Песков журналистларнинг саволларига авиация вакиллари жавоб бериши кераклигини айтди. «Ҳозирдан айтишим мумкин, мен Ryanair самолёти бўйича ҳеч қандай изоҳ бермайман. Маълум халқаро авиация қоидалари мавжуд ва бу ўринда айнан халқаро авиация ҳукумати ўз баҳосини бериши керак», дейди у.\nУнинг сўзларига кўра, Кремлда Протасевич билан бирга қўлга олинган россиялик Сапега ҳақида «ҳеч қандай маълумот йўқ». У Минскдан Вильнюсга Россиянинг тўрт фуқароси учмагани ҳақидаги саволга шундай жавоб қайтарди: «Биз кимлар учгани, қаердан учгани ҳақидаги маълумотларга эга эмасмиз». Бортда россиялик жосуслар бўлган бўлиши мумкинлиги ҳақидаги тахминга эса у шундай жавоб берди: «Бу мен энг охирги бўлиб изоҳ беришим мумкин бўлган гап».\nBBC мониторинг хизмати хабарига кўра, Россиядаги давлат телеканаллари Минскнинг ҳаракатларини оқлашга уринмоқда ва 2013 йилда Боливиянинг ўша вақтдаги президенти Эво Моралеснинг самолёти Австрияга мажбуран қўнгани билан параллел ўтказилмоқда. Телеканаллар Беларусь ҳукуматининг расмий версиясини ифода этишмоқда.\nАҚШнинг Европадаги қуролли кучларининг собиқ қўмондони Бен Ҳожес Reuters учун берган интервьюсида Беларусь армиясининг ҳаво ҳужумидан мудофаа тизими россияликларники билан чамбарчас боғланганига эътибор қаратган.\n«Агар Беларусь ҳаво кенгликларида нимадир бўлса, Кремль, ёки ҳеч бўлмаса Россия қуролли кучлари бундан бехабар бўлиши мумкин эмас», деган Бен Ҳожес.\n08:31 / 11.06.2021\nЕвропарламент Беларусни Токио Олимпиадасидан четлатишга чақирди\nРоссия ва Беларусь махсус хизматлари Ғарбнинг ҳаракатларига қарши биргаликда курашишга келишиб олди\n15:13 / 03.06.2021\nЛукашенко Беларусда иккинчи АЭС қурилиши мумкинлигини айтди


ТОЗАЛИК ЙЎЛИДА БИРЛАШДИК » Bulung‘ur hayoti газетаси\nGazeta: admin Қўйилган сана: 16-09-2020, 14:27 Рукун: ТУМАН ХАЁТИ Кўрилди 0\nЎзбекистон “Адолат” СДП Булунғур туман Кенгаши ташаббуси билан партиянинг “Тозалик йўлида бирлашайлик” лойиҳаси доирасида тумандаги “Улуғбек”, “Хўжамазгил”, “Гулистон” маҳалла фуқаролари йиғинида ободонлаштириш ишлари олиб борилди.\nХурсаной Турдиева, партия фаоли - Албатта, тозалик, покизалик ва озодалик халқимизга хос гўзал қадриятлардан бири. Бобо-момоларимиз ҳамиша уйи ва унинг атрофи, теварак-атрофни покиза сақлагани, саранжом-саришта яшаганини барчамиз яхши биламиз. Аммо, бу гўзал анъанага ҳар доим ҳам амал қилинаяптими? Айрим ҳолларда гувоҳи бўлаяпмизки аксарият одамлар турли чиқиндиларни дуч келган жойга улоқтиришни одат қилган, қўлидаги писта пучоғими, музқаймоқнинг қоғозими фарқи йўқ хоҳлаган жойга бемалол ташлаб кетаверади.\nПартия туман Кенгаши ташаббуси билан ташкил этилган ушбу тадбир жуда яхши йўлга қўйилган. Маҳалладан оиладан бошланаяпти тозалик, ободлик ишлари. Ёш авлодга она табиатни асраш, табиат билан дўстона муносабатда бўлиш ҳақидаги билимлар оиладан бошланади. Агар онани ўзи ариқдаги сувга чиқинди ташласа, сувга супрса бу оилада тарбия топган қиздан нимани кутиш мумкин. Қуш уясида кўрганини қилади-да.\nОбодонлаштириш ишлари билан бир қаторда аҳолининг тиббий маданиятини оширишда ҳар бир фуқаронинг масъуллигини ошириш, хонадонлар, маҳаллаларнинг озодалигига эришиш, ёш авлод онгида атроф-муҳитнинг тозалигини сақлаш кўникмасини шакллантириш мақсадида тушунтириш тарғибот ишлари олиб борилди. Ушбу ободонлаштириш ишларида фаоллик кўрсатганларга партиянинг эсдалик совғалари топширилди.


Россия Давлат Думаси Лукашенко чиқишини қоралади\nРоссиялик депутатлар Белорус президенти Лукашенконинг Россия раҳбарияти ҳақидаги мулоҳазаларини ўринсиз топиб, бу борада тўлалигича Кремл позициясини қўллашларини билдирмоқдалар.\n6 октябр куни Россия парламентининг Россия-Белорус муносабатлари муҳокамасига бағишланган йиғилишида Либерал-демократлар фракцияси депутатлари таклифи билан Лукашенконинг аксилроссиявий чиқишлари юзасидан баёнот қабул қилинди.\n“Белорус Республикаси раҳбарияти томонидан бугунги кунда қўлланилаётган аксилроссиявий риторика рус халқининг тўла норозилигига сабаб бўлмоқда. Давлат Думаси депутатлари бу масалага доир Россия Федерацияси президентининг позициясини қўллаб-қувватлайди”, дейилади коммунист депутатлар қаршилигига қарамасдан қабул қилинган баёнотда.\nРоссия парламенти аъзолари Белорусдаги президент сайлови олдидан Минскдан Россияга қарши қаратилган кампанияни тўхтатиш талаби билан чиқди.\nБу масаланинг Давлат Думасида муҳокамага қўйилишига ўтган ҳафта давомида Беларус ва Россия президентлари ўртасидаги бўлиб ўтган ва шов-шувга сабаб бўлган даҳанаки айтишув сабаб бўлди.\nЭслатиб ўтамиз, 1 октябр куни Россия оммавий ахборот воситалари учун махсус уюштирилган матбуот анжуманида Александр Лукашенко Медведев ва Путинни Россия ахборот воситаларида ўзига қарши бошланган ахборот хуружини уюштираётганликда айблади ва Россия раҳбарларидан сайлов олдидан уни обрўсизлантиришга қаратилган “бўҳтон ва ёлғон оқими”ни тўхтатишни талаб қилди. Унинг сўзларига кўра, Медведев ёрдамчилари Кремлга қарши чиққан барча сиёсатчиларни сиёсий майдондан йўқ қилиш усулини қўллаб келмоқда.\n- Бизга нисбатан олиб борилаётган аҳмоқона, ўйланмаган сиёсатнинг умри қисқа, деб ўйлайман... Бу Медведев командасининг иши. Бу сиёсат Путин томонидан нечоғли қўллаб-қувватланаётганини билмайман, лекин менда у ҳам айнан шу позицияда экани тўғрисида маълумотлар бор. Бунинг бари Шаймиевни йўқотган, Муртаза Раҳимов ва Илюмжиновни қуритган, кейинроқ эса Лужковни бартараф этган команданинг иши, деганди Александр Лукашенко Россия журналистлари билан учрашув чоғида.\nБелорус президентининг фикрича, “Белорусни тарқатиб юборишнинг иложи йўқ, уни Қирғизистонга ўхшатиб “энкайтириш” мумкин эмас!”\nЎз навбатида, Россия президенти Дмитрий Медведев бу айбловларга ўзининг видеосаҳифаси орқали жавоб қайтарди. Ўз чиқишини Белорус билан тарихий муносабатлардан бошлаган Медведев уни Белорус ҳукумати, хусусан, Александр Лукашенко фаолияти танқиди билан якунлади.\n- Сўнгги пайтларда Белорус раҳбарияти аксилроссиявий баёнотларни ўзига қурол қилиб олгани айниқса ажабланарлидир. (Лукашенконинг - таҳр) сайловолди кампанияси тўлалигича Россияга қарши қаратилган сюжетлар устига қурилган. Ўз баёнотларида президент Лукашенко нафақат дипломатия қоидаларидан, балки оддий инсоний аҳлоқ чегарасидан ҳам чиқиб кетмоқда, - дейди ўз видеочиқиши орқали Лукашенкога жавоб узатган Медведев.\nРоссия президенти матбуот котиби Наталья Тимакованинг эътироф этишича, “Россиянинг Белорус раҳбарияти билан муносабатлари боши берк кўчага кириб қолди ва бундай кейин аввалгидек бўлмайди”.\nАйрим мутахассислар Россия расмий доиралари Белорусда 2010 йилнинг 19 декабрига мўлжалланган ва тобора авж олиб бораётган президентлик сайлови кампаниясига таъсир ўтказмоқчи, деган фикрда.\nМосквадаги Сиёсий экспертиза халқаро институти директори Евгений Минченко расмий Минск ва Москва ўртасидаги даҳанаки жанг Лукашенконинг сайловолди кампаниясига жиддий таъсир ўтказиши мумкин, деб ҳисоблайди. Унингча, Дмитрий Медведевнинг чиқиши бир неча тоифага қаратилган:\n- Биринчи тоифа - Лукашенкога қарши очиқчасига қаршилик кўрсатишга қўрқаётган Белорус элитасидир. Улар расман бўлмаса-да, Лукашенкога таъсир ўтказиш механизмларига эга. Иккинчи сигнал россиялик сайловчиларга қаратилган. Лукашенко россиялик журналистларни ўз ҳузурига таклиф қилиб, жиддий сиёсий ўйин бошлади. Шунингдек, Россия сиёсий майдонида унинг потенциал иттифоқчиси Юрий Лужков пайдо бўлди. Шу тариқа Лукушенко пайти келиб Россия ички сиёсатига таъсир ўтказа оладиган кишига айланиши мумкин, - дея фикр билдирди Сиёсий экспертиза халқаро институти директори Евгений Минченко.\nАснода Россия ва Белорус раҳбарлари ўртасидаги совуқчилик ўзининг авж нуқтасига етди. Александр Лукашенконинг Россия раҳбариятига қарши жиддий баёнотларини Кремль жавобсиз қолдирмайдиганга ўхшайди.\nСешанбадан Россиянинг НТВ телеканали Лукашенконинг кўп йиллик “фаолият”ига бағишланган “Чўқинтирган батька” филмининг барча қисмларини намойиш қила бошлади.\nЖума куни эса мазкур телеканал Москва вақти билан соат 20:30 да президент Лукашенко ҳақидаги навбатдаги - “Чўқинтирган батька-4: Сўнгги куз” деб номланган ҳужжатли фильмни эфирга узатмоқчи.


Энди тилимизни тишлаб ўтирмаймиз!.. » "Табиат ва хаёт" газетаси тахририяти расмий веб-сайти\nАдлия вазирлиги томонидан ўзбек тилининг давлат тили сифатида мақоми ва нуфузини мустаҳкамлашга хизмат қиладиган яхши қонун лойиҳаси умумхалқ муҳокамасига қўйилди. Муҳокаманинг дастлабки дақиқалариданоқ майдонга ватанпарварлар эмас, шовинистлар чиқа бошлади. Нима эмиш “Ўзбекистонда рус тилида гаплашганлар жарима тўлармиш”, “Ўзбекистонда рус тилида сўзлашиш ман этилармиш...” ва ҳоказо , ҳоказо ... асоссиз ва ҳақсиз таъналар.\nЭнг ачинарлиси, Ватанимизда яшаб, Ватанимиз фуқароси бўла туриб, ўзимизнинг ўзбекларимиздан айримларининг томоғига тош тиқилиб қолгандек... таҳликага тушганига ҳайрон қолдик.\nМустақил Ўзбекистон! Нега ўз тилини ҳимоя қила олмаяпти? Нега ҳар гал давлат тили тўғрисида қонун ёки қарор чиққанда, ўртадан қайсидир манфаатдорларнинг ноғораси чалиниб, ўзгаришлар, бошқача имтиёзлар киритишга йўл қўямиз? Биз нима учун ўз тилимизни ардоқлаш, қадрлаш учун бошқалардан изн сўрашимиз керак? Ахир ўтмишимизда давлат тилимиз ҳақидаги жуда кўп аччиқ “эртаклар” озми бизга?\nОддий мисол. Не-не даҳоларни ўқидик, ўргандик, ёд олдик. Минг шукур. Кам бўлмадик. Аммо бир замонлар ўзимизда етишиб чиққан даҳоларни, буюкларни чет элликлар билганчалик билмай юзимиз қизаргани ҳам ёлғон эмас, рост-ку.\nНавоий вилояти биринчи марта 1982 йил 20 апрелда ташкил этилганлигини яхши биласиз. Бундан кўзланган асосий мақсад Қизилқум чўлининг бебаҳо ерости бойликларини ўзлаштириш эди. Бойликлар ўзлаштирилди-ю, лекин орадан кўп вақт ўтмай вилоят тугатилди. Мамлакатимиз мустақилликка эришгач Ўзбекистон харитасида 1992 йил 27 январь куни яна Навоий вилояти пайдо бўлди. Унгача қанча дарёларнинг суви лойқаланди, қанча яхши инсонларнинг бошига “сув қуйдик”...\nКўпинча Навоий интернационал ҳудуд сифатида тилга олинади. Унда 130 га яқин миллат ва элат вакиллари истиқомат қилади. Биз уларнинг ҳурматини доимо жойига қўйдик. Улар биздан ўн чандон, юз чандон яхши яшади. Уларга ҳамма нарсани навбатсиз қилиб қўйдик. Уларни бошимизга кўтардик. Бизни ҳақорат қилса ҳам тилимизни тийдик, индамадик. Улар пар ёстиқларда шоҳона яшади. Оғаларимизнинг кўпчилиги ҳатто севимли кучуги билан самолётларда дунёнинг хоҳлаган пучмоғига давлатимиз ҳисобидан учиб бориб келишга ҳақли эди. Бизникилар эса бепоён далаларда жазирама саратонда, совуқ изғиринларда оёғида йиртиқ этик, эгнида ямоқ чопон билан офтоб тегмаган елкасида кетмонини кўтариб тонгларни далада орттирди. Ивановога пахта етиштириб бергани учун қўлларига кишан солинган қариндошларимизнинг изтиробларини ҳали унутганимиз йўқ. Оқ-олтинни яратган олтин қўлларга кишан солган Гдлян ва Ивановларга нега қарши чиқа олмадик, бас келолмадик?\nЧунки тилимиз ожиз эди...\nСаксонинчи йилларнинг оғриқли лавҳаларини эслаш бугун жуда оғир бўлса ҳам эслашга тўғри келади. Катта-катта залларда рус тилини умуман тушунмайдиган қора кўзлар учун обком партиянинг олифта ўзбеклари рус тилида маъруза қилиб, рус тилида савол-жавоблар қилиши модага айланганлиги ҳақида гапирмасак ҳам бўлади. Ўзимизнинг ўзбеклар ўзимизга бегона эди. Чунки тилимиз ожиз эди...\nШаҳарлар эмас, ҳатто олис қишлоқ туманларида ҳам партия қўмиталарига фақат рус тилини биладиганлар ишга олинган. Ишга қабул қилинганлар партиянинг катта уставини ёдлашга мажбур эди. Уларнинг тилини билмайдиган асл мутахассислар, билимдон зиёлилар мансаб эмас, ҳатто ишсиз қолиб кетди.\nҚўли кўксидалиги учун таёқ еганлар бизда эди...\nЭнг ачинарли томони шундаки, нафақат тилимиз, ҳатто ўзбекона қадриятларимиз оёқости қилинди, топталди. Навоий вилоят партия қўмитасининг Ленинграддан юборилган биринчи секретари Анатолий Ефимов қўлини кўксига қўйиб салом берган ходимлардан бирининг қўлидан урганлари ёлғон эмас, аччиқ ҳақиқат. Унга ҳеч ким нега бундай қилдинг, деган саволни бера олмасди. Чунки тилимиз ожиз эди.\nЎша йилларда юртимиздаги энг маърифатли билимли, илм эгалари, зиёлилар, фан докторлари, академикларни юзи қорага чиқариб ёзилган мақолалар сони кўпайганди. Шулардан Навоий вилояти партия қўмитасининг нашри “Знамя дружбы” газетаси мухбири Россиядан келиб ишлаётган А.Пазовскийнинг рус тилида ёзган туҳмат ва бўҳтонларга қўмилган ана шундай туркум буюртма мақолаларини “Дўстлик байроғи” вилоят газетасига кўз ёшимизни ичимизга ютиб ўзбек тилига таржима қилганимиз алами ҳамон азоб беради. Биз бу маърифатли инсонларнинг яхшилигини, халқимиз, миллатимиз фахри эканлигини билардик, тан олардик аммо айтолмасдик. Айтганимиз билан ҳеч ким бизни эшитмасди. Чунки тилимиз ожиз эди...\nВилоят тугатилиб, гоҳ Самарқанд, гоҳ Бухоро вилоятларига қўшилгач, навоийликларнинг кўпчилиги ишсиз қолди. Айнан газета мисолида оладиган бўлсак, ўзбек тилида нашр этиладиган “Дўстлик байроғи” газетаси биринчи бўлиб эшикларини ёпиб, журналистларни ишсиз қолдирди. Рус тилидаги “Знамя дружбы” газетаси эса Навоий шаҳар газетаси бўлиб, ўз фаолиятини давом эттирди. Биз ўзбекистонлик ўзбек журналистлари ўз юртимизда ишсиз қолдик, олисдаги ўзга юртдан келганлар эса бизнинг юртимизда ўз иш жойини сақлаб қолди...\nЧунки бизнинг тилимиз йўқ эди...\nДавлатимиз тили- виждонимиз тили бўлсин!\nЁки ўз туғилган она юртимизда “Ассалому алайкум” деган такаллуфимизга “Что хотите?” деган совуқ саволлар билан қанча эшиклар юзимизга қарсиллаб ёпилгани ёлғонми?\nСаксонинчи йилларда бир катта йиғилишда чорвадор ўрнига рус тили ўқитувчиси чиқиб, ҳар куни шунчадан сут соғаяпмиз деганини ҳам кўпчилик ҳозиргача яхши эслайди. Рус ёзувчисининг асарини билмаган, ўқимаганларни ишга қабул қилмаслик ҳоллари ҳам бизнинг Навоий тажрибасида бўлган.\nХитой давлатига қилган ижодий сафаримиз чоғида чин мамлакатида ўз давлат тилига ҳурмат ва эътиборга тан бердик. Аксарияти Америка Қўшма Штатлари, Англия ва бошқа ривожланган давлатлардаги энг нуфузли олий даргоҳларида ўқиган, бошқа ўнлаб тилларни мукаммал билишига қарамасдан, бирортаси агар зарурат бўлмаса ўз тилидан бошқа тилда гаплашмайди. Ҳатто савдо дўконларида, бозорларида ҳам АҚШ доллари билан эмас, фақат ўзларининг миллий валютаси юанда савдо қилишларига ҳам қойил қолдик.\nХуллас, тилимизни узоқ йиллар топташларига, оёқ ости қилишларига йўл қўйганмиз. Тилимиз танобини доимо бировларга бериб қўйганмиз. Энди ундай бўлмайди. Қабул қилинадиган янги қонун тилимизни топташларига асло йўл қўймайди. Энди тилимизни тишлаб ўтирмаймиз! Энди миллий ғуруримиз, ифтихоримиз, қадриятларимизнинг энг қадрлиси -ўз тилимиз виждонимиз рамзи бўлиб қолади. Давлат тилимиз виждонимиз тили бўлсагина уни ҳимоя қила оламиз ва эъзозлаймиз. Миллий ғурури бор замондошларимиз Сиз нима дейсиз?


ЖССТ мутахассислари Ухандаги денгиз маҳсулотлари бозорига ташриф буюришди\nИнсон популяциясида янги коронавирус тарқалишининг сабабларини аниқлаш учун Хитойга келган Жаҳон соғлиқни сақлаш ташкилотининг бир гуруҳ мутахассислари Ухан шаҳридаги денгиз маҳсулотлари бозорига ташриф буюришди. Вирус ушбу бозорда ишчилар орасида биринчи бўлиб 2019 йилнинг декабрида аниқланган.\nБозор ҳудудида бир соатча бўлган мутахассислар журналистлар билан алоқа қилмадилар. Пайшанба куни ЖССТ мутахассислари гуруҳи Хитойга келганидан кейин икки ҳафталик карантинни тугатди. Ўшандан бери улар касалхоналарда ва бошқа бозорларда бўлишди. Шу билан бирга, ЖССТ миссия аъзолари ўз ҳаракатларида чекланганлигини таъкидлайдилар — Хитой ҳукумати уларнинг соғлиғи билан боғлиқ муаммоларни келтириб, маҳаллий аҳоли билан эркин мулоқот қилишларига йўл қўймайди.\nЖССТ экспертлар гуруҳига қатор мамлакатларнинг мутахассислари киради. Мутахассисларнинг вазифаси — Ухан шаҳридаги биринчи одамларнинг коронавирус билан касалланиш ҳолатларини текширишга уриниш. Кейинчалик коронавирус деб номланган янги касалликнинг дастлабки ҳолатлари ушбу шаҳарда қайд этилган. Шунингдек, у биринчи бўлиб 2020 йил январида карантинга тушди. Аммо вируснинг тарқалишини тўхтатиб бўлмади, унинг ташувчилари дунёнинг бошқа мамлакатларида пайдо бўлди, юқтирганлар сони кескин ўсишни бошлади. Пандемия март ойида эълон қилинган ва шу кунгача давом этмоқда. Шу вақт ичида дунёда 100 миллиондан ортиқ одамга коронавирус ташхиси қўйилган, 2 миллион 200 мингдан ортиқ киши вафот этган.\nАксарият мутахассислар юқтирган ҳайвондан коронавирус одамларга ўтган, деган версиясида қолмоқда. Вируснинг сунъий келиб чиқиши ҳақидаги версияси ҳам йўқ эмас, бироқ Хитой расмийлари буни қатъиян рад этишмоқда.


ЎзА - Чемпион ёшлар маскани\n06.02.2015 18:14 Болалар спорти\nЧемпион ёшлар маскани\nПрезидентимиз Ислом Каримов раҳнамолигида болалар спортини ривожлантириш, соғлом ва баркамол авлодни вояга етказишга қаратилаётган доимий эътибор ўғил-қизлар ўртасида жисмоний тарбия ва спорт оммалашиб бораётганида, юртимизнинг барча ҳудудидаги олимпия захиралари коллежлари, болалар ва ўсмирлар спорт мактаблари, ихтисослаштирилган мактаб-интернатлар фаолиятида яққол намоён бўлмоқда.\nДавлатимиз раҳбарининг 2002 йил 24 октябрдаги “Ўзбекистон Болалар спортини ривожлантириш жамғармасини тузиш тўғрисида” ва 2004 йил 29 августдаги “Ўзбекистон Болалар спортини ривожлантириш жамғармаси фаолиятини такомиллаштириш чора-тадбирлари тўғрисида”ги фармонлари соҳа ривожида дастуриламал бўлиб хизмат қилаётир.\nИлгари шаҳарларда ҳам саноқли бўлган спорт иншоотларида мураббийлар етишмовчилиги, анжомлар танқислиги доимий муаммо эди. Қишлоқларда шароит йўқлиги боис қанча-қанча истеъдодлар кашф этилмай сўнарди.\nПрезидентимизнинг соҳага қаратаётган эътибори туфайли фарзандларимиз энг замонавий спорт мажмуаларида шуғулланмоқда. Бугун ота-оналарнинг ўзлари фарзандларини соғлом инсонлар этиб вояга етказиш орзусида спорт мактабларига етаклаб келмоқда.\nБуни пойтахтимизнинг Чилонзор туманидаги 43-болалар ва ўсмирлар спорт мактаби фаолиятида ҳам кўриш мумкин.\nМазкур спорт мактаби 2008 йилда болалар спорт мажмуаси сифатида фаолиятини бошлаган. 2013 йилда болалар ва ўсмирлар спорт мактаби мақомини олгач, муассасадаги тўгараклар фаолияти янада такомиллашди, унга қатновчилар сафи кенгайди.\n– Тарбияланувчиларимиз орасида истеъдодлилари жуда кўп, – дейди спорт мактаби директори Асқар Абдураимов. – Мажмуада кун давомида қатъий жадвал асосида машғулотлар ўтказилади. Асосийси, мактабимизда болаларнинг спорт билан мунтазам шуғулланиб, ўз саломатлигини мустаҳкамлаши, иқтидор ва маҳоратини юзага чиқаришига алоҳида эътибор қаратилади.\nУшбу муассасада тарбияланувчилар спорт-соғломлаштириш, бошланғич тайёргарлик ҳамда ўқув-машғулот гуруҳларида маҳоратини оширмоқда. Машқлар ўқувчиларнинг бўш вақтига қараб, белгиланган ўқув дастури асосида олиб борилаётир. Ёпиқ зал, иккита теннис корти, мини-футбол ва футбол майдонлари – болалар ихтиёрида.\nБу ерда тўрт юз нафардан зиёд ўғил-қиз тажрибали мураббийлар кўмагида бадиий гимнастика, таэквондо (WTF), футбол, стол тенниси, енгил атлетика, камондан ўқ отиш каби спорт турлари билан мунтазам шуғулланиб келмоқда. Тарбияланувчиларнинг бир юз саксон нафари қизлардир.\nБолалар ва ўсмирлар спорт мактабидаги футбол тўгараги аъзоларининг маҳоратли ўйинларини каттаю кичик севиб томоша қилади.\nҚизлар ўртасида спортнинг нафис тури – бадиий гимнастикага қизиқиш кучли. Мазкур спорт улар учун нафақат жисмоний чиниқиш, балки сарвқоматлик, лобарлик ва гўзаллик асоси бўлиб ҳам хизмат қилмоқда.\n– Бадиий гимнастика тўгарагига қизлар тўрт ёшдан қабул қилинади, – дейди мураббия Нигора Фозилова. – Айни вақтда 130 нафар қиз бу спорт тури билан шуғулланмоқда. Яратилган имкониятлардан ёшларимиз унумли фойдаланиб, турли мусобақаларда фахрли ўринларни эгалламоқда.\n– Жорий йилда Хоразм вилоятида ўтказиладиган “Умид ниҳоллари – 2015” спорт ўйинларида бадиий гимнастика бўйича Тошкент шаҳри жамоасида қатнашаман, – дейди 280-умумтаълим мактаби ўқувчиси Моҳинур Бахтиёрова. – Мураббийларим кўмагида мураккаб композицияларни ўзлаштиришга ҳаракат қиляпман. Мақсадим – келгусида қитъа ва жаҳон чемпионатларида қатнашиб, Ватанимизга олтин медаллар билан қайтиш.\nДарҳақиқат, мактаб тарбияланувчилари орасида халқаро майдонларда Ватанимиз шарафини муносиб ҳимоя қилишга қодир спортчилар кўп. Таэквондо (WTF) бўйича Валентин Хегай, Гўзал Норбобоева, Баҳодир Аловхонов, камондан ўқ отиш бўйича Зафар Сатторов, Юнус Сармамбетов, Ҳилола Юнусова, бадиий гимнастика бўйича Анжелика Хмельницкая, Алеся Букреева, Маргарита Урмич, Севара Тўхтаева, Юлия Нуштаева каби ёшлар нуфузли турнирларда совринли ўринларни эгаллаб келмоқда. 2014 йилда спортчилар мамлакат ва халқаро миқёсдаги мусобақаларда 170 дан зиёд медални қўлга киритгани бунинг далилидир.


Создано 28.11.2018 07:23 |\nКеча Қирғизистоннинг Бишкек шаҳрида Марказий Осиё минтақавий экология маркази (МОМЭМ) ҳамда USAID ҳамкорликда "Smart Waters" (“Сув. Таълим. Ҳамкорлик”) мавзусидаги халқаро форум ўтказилаётгани ҳақида хабар берган эдик.\nФорумнинг биринчи куни минтақада кичик трансчегаравий сув ресурсларидан оқилона фойдаланиш бўйича ҳамкорликни мустаҳкамлаш, бу борада амалга оширилаётган халқаро лойиҳалар хусусида сўз юритилди. Аспара, Исфара, Аксуу, Куркуреусу, Куркуроо, Мурғоб дарёлари, Ёмонжар канали борасида кўргазмали материаллар тақдим этилди.\nФорумда Ўзбекистондан тегишли вазирлик ва идоралар, ҳудудий бошқарув органлари вакиллари, олимлар, соҳа мутахассислари ҳам фаол иштирок этишмоқда.\n– Маълумки, минтақамиз учун сув муҳим ҳаётий манбалардан саналади, – дейди Тошкент Давлат Ирригация ва қишлоқ хўжалигини механизациялаш муҳандислари институти профессори Абдуҳаким Салоҳиддинов. – Мамлакатимизнинг минтақадаги давлатлар билан ҳар томонлама алоқалари сўнгги йилларда сезиларли даражада мустаҳкамланмоқда. Сир эмас, ота-боболаримиз асрлар давомида минтақадан дарёлар сувидан ўзаро муроса-мадора билан фойдаланиб келишган. Бугун бутун сайёрамизда сув таъминоти глобаль масалалардан бири бўлиб турган бир пайтда трансчегаравий дарёлардан халқаро ва миллий қонунчилик доирасида, оқилона фойдаланиш Марказий Осиё мамлакатлари ўртасидаги муносабатларни барқарорлаштиришда катта аҳамиятга эга.\nФорумнинг иккинчи куни сув ресурсларидан тежамкорлик билан фойдаланишда янги, замонавий технологияларни жорий этиш, мазкур дарёлардаги кичик ҳавза кенгашлари фаолиятини кенгайтириш, бу борада тарғибот ишларини кучайтириш масалаларига эътибор қаратилди.\nТаъкидланганидек, Марказий Осиёда Сирдарё, Амударё, Зарафшон сингари йирик дарёлардан ташқари 200 га яқин кичик трансчегаравий дарёлар оқиб ўтади. Бироқ, негадир ҳар доим ҳам ушбу сув ҳавзаларидаги муаммолар ҳақида гапирилмайди. Ҳолбуки, бу дарёлар минтақадаги халқларнинг умумий бойлиги саналади. Уларни асраб-авайлаш, оқилона фойдаланиш масалаларига, ушбу сув иншоотлари билан боғлиқ муаммоларга минтақадаги давлатларнинг барчасида бирдек эътибор қаратилмаяпти.\nБугунги кунда суғориладиган ер майдонларининг кенгайиши, аҳолининг кўпайиши, иқлим ўзгаришлари, минтақадаги музликларнинг қисқариб бориши ҳар биримиздан бу масалага янада жиддийроқ эътибор қаратиш лозимлигини талаб этмоқда.\nФорумда сўзга чиққанлар бу борадаги муаммоларни ҳал этишда кучларни бирлаштириш лозимлигини, замонавий тажрибалардан биргаликда фойдаланиш кераклигини қайд этишди.\nАлбатта, бу борада аҳолининг саводхонлигини ошириш, турли қўлланмалар чоп этиш, жойларда семинар-тренинглар ўтказиш ҳам маълум маънода самара бериши мумкин. Аммо, бу билан аҳолининг барча қатламларини бирдек қамраб олиш қийин.\n– Марказий Осиё минтақавий экология маркази Ўзбекистон филиали томонидан амалга оширилаётган UZWaterAware лойиҳаси журналистлар, маҳаллий аҳоли вакиллари, хусусан, ёшларни қамраб олиш бўйича бир қатор лойиҳаларни амалга оширмоқда, – дейди ушбу лойиҳа мутахассиси Екатерина Устиненко. – Жорий йил май ойида бир гуруҳ журналистлар билан Оролбўйи ҳудудига пресс-тур уюштирилди. Журналистлар Оролбўйидаги экологик вазият билан яқиндан танишишди. Яқинда ўқувчилар ўртасида сувни эъзозлаш мавзусига бағишланган иншолар ва суратлар танловини ўтказдик. Унда Ўзбекистоннинг турли ҳудудларидан юзлаб ўғил-қиз иштирок этди. Оммавий ахборот воситаларида мамлакатимизда сув ресурсларидан оқилона фойдаланиш мавзусидаги турли қизиқарли, оммабоп материалларни эълон қилиб боряпмиз.\nФорум иштирокчилари кичик трансчегаравий дарёлардан фойдаланишда ортиқча сув сарфига йўл қўймаслик учун томчилатиб суғориш, ёмғирлатиш, сув сарфини ҳисоблашда замонавий агрегатлар, ҳисоблаш ускуналарини ўрнатиш бўйича таклиф ва тавсиялар беришди.\nТрансчегаравий дарёлар ҳавзасида, чегара ҳудудларда истиқомат қилувчи аҳоли вакиллари иштирокида маданий маърифий тадбирлар ўтказиш таклифи ҳам илгари сурилди. Масалан, Исфара дарёси ҳавзасида уч йилдан бери Исфара – дўстлик дарёси” мавзусида Қирғизистон ва Тожикистонда байрам тадбирлари ўтказиб келинади. Ушбу дарёнинг ички қисми Ўзбекистон ҳудудидан оқиб ўтади. Келгусида ушбу байрамда Ўзбекистон вакилларининг ҳам фаол иштирокини йўлга қўйиш таклиф этилди.\nНаманган вилоятининг Янгиқўрғон ва Чортоқ туманлари ҳамда Қирғизистон ҳудудидан ўтувчи Подшо-ота дарёси бўйида ҳам икки мамлакат вакиллари иштирокида тадбирлар ўтказиш мақсадга мувофиқлиги таъкидланди.


Бир оила елкасидаги икки дард: она ва боланинг операцияси учун ёрдам зарур\nДард ёмон, қўш келган дард ундан ҳам ёмон. Бир вақтнинг ўзида икки яқин инсонингизнинг дард билан курашаётганини кўриш учун қанчалар мустаҳкам иродаю сабр-тоқат керак? Яккабоғлик Жуманазаровлар оиласи шундай синов қаршисида қолишган.\nТаҳририятимизга ёрдам сўраб мурожаат қилган Абдумалик Жуманазаров икки яқин инсонининг дарди билан куйиб ёнмоқда: оиланинг кенжа ўғли Абубакр Бердиназаров туғма нуқсон – юқори танглай ва лаб ёриғи билан туғилган. Шу боис болажон қийналмоқда, ҳали 10 ойлик бўлишга улгурмай ўпка шамоллаши ва тутқаноқни бошдан кечирган. Бола тузалиб кетиши учун уч босқичда операцияни бошдан ўтказиши керак.\nЖарроҳлик амалиётнинг дастлабкиси 4 январ кунига белгиланган. Уни ўтказиш учун эса маблағ зарур.\nБундан ташқари, оиланинг бекаси ҳам дард билан курашяпти – учинчи фарзандга ҳомиладорлик чоғида ҳар икки буйракусти безларида аденома борлиги аниқланган. Аденомалар таъсирида умуртқа ҳам зарар кўрмоқда, унинг учта поғонаси емирилиб, ўтирганда ҳам, юрганда ҳам оғриқ беряпти. Буйракусти безининг биттаси операция қилинган, иккинчисини ва умуртқа поғонасини даволатиш учун оила молиявий жиҳатдан қийналиб қолган.\n“Аёлимнинг иккинчи буйрагини даволаш учун 800 доллар, умуртқа поғонасидаги операция учун тахминан 1000 доллар маблағ керак бўлар экан.\nИлгари Россияда ишлаб, оиламни боқардим. Ҳозир пандемия туфайли кета олмай турибмиз. Кунлик ишлар билан тирикчилик қилиб тураман. Ҳозирда оиламизнинг ягона боқувчиси дадам, ҳайдовчилик билан рўзғор тебратяптилар. Операцияга имкониятимиз йўқлиги учун савоб талабидаги инсонларнинг ёрдамидан умид қиламиз”, – дейди Абдумалик Жуманазаров.\nОна – Гулҳаё Маҳмудованинг руҳи тушкун. Ўзининг жисмдаги дард бир оғриқ берса, жигарбандининг хасталиги минг оғриқ беряпти.\n“Ҳомилам қорнимдалигининг 5-ойларида танамда шишлар, қон босимимнинг кўтарилиши бошланди. Боламни 7 ойлигида кесарча кесиш йўли билан дунёга келтирдим. Шундан кейин ҳам шишлар қайтмади. Битта операцияни бошдан ўтказдим. Энди иккинчи буйракни ва умуртқани операция қилиш керак. Доим оғриқлар бор – юра олмайман, ўтира олмайман... Илтимос, ёрдам беринглар...”, – дейди у.\nЭнди атак-чечак қилаётган болажон ва унинг онаизори шифо топиши учун бу оилага ёрдам қўлини чўзайлик. Аллоҳ қилаётган хайрли ишларингизни охиратга захира қилсин, бу дунёда ҳам мол-мулкингизни кўпайтириб берсин!\nОиланинг қўшимча маълумотлари:\nUzCard: 8600 0417 0115 0279 (Абдималик Жуманазаров номида)\nHumo: 9860 0301 9897 8428 (Абдималик Жуманазаров номида)\nСбербанк: 5469 3800 8017 2850 (Нурбек Муратбеков номида)\nVisa: 4588 1200 0032 3418 (Абдималик Жуманазаров номида)\nТелефон: +998 93 9398790


Фуқароларга СТИР бериш бекор қилинади – ID-карта кифоя! - Terabayt.Uz\nФуқароларга СТИР бериш бекор қилинади – ID-карта кифоя!\nСўнгги йилларда аҳолига давлат хизматларини кўрсатиш тизими ислоҳ қилиниб, ишбилармонлик муҳитини тубдан яхшилаш, ортиқча бюрократик тўсиқларни бартараф этиш борасида изчил чора-тадбирлар амалга оширилмоқда. Хусусан, бугунги кунда солиқ органлари томонидан 45 турдаги электрон хизматлар кўрсатилмоқда, дейилади Ўзбекистон Республикаси Давлат солиқ қўмитаси расмий сайтидаги хабарда.\n#Ўзбекистон #веб-сервислар #СТИР #ID-карта #онлайн сервислар #Давлат солиқ қўмитаси


«Севсангиз, аввал шу Ватанни севинг!» - AJINIYOZ NOMIDAGI NUKUS DAVLAT PEDAGOGIKA INSTITUTI\n«Инсон бирон жойга боришдан олдин, у ерга унинг хаёли бориб келади», – дейди Мавлоно Румий. Шу юрт фарзанди сифатида менинг ҳам хаёлларим Сирдарёда! Қалбим Сардобада! Одамларнинг изтиробларида! Фақатгина – сабр қилишлик, ўзаро ҳамжиҳатлик билангина эртанги гўзал кунларга борамиз!\nСўнгги икки ҳафта ичида бўлиб ўтган ташвишлар (офат) жабрини тотган халқимиз сабрли, иродали, куч-қудратли эканлигини яна бир бор исботлади. “Бирлашган ўзар” деган мақол бор доно халқимизда. Азал-азалдан бир-бирларининг яхши-ёмон, бор-йўқ, қувончу-ташвишли кунида камарбаста бўлиб, якдиллик билан ҳаёт кечириб келаётган ота-боболаримиздан ўтган азалий энг буюк қадрият десак хато қилмаймиз. Энг буюк қадрият! Ҳа, бу сўзнинг замирида неча-неча маънолар жилваланиб, Ўзбекистон деган улуғ диёрни кўз ўнгимизда зоҳир қилмоқда.\nҲамон эсимдаки, ўшанда ўн беш ёшар ўспирин эдим. Ҳали фермерлик ҳаракати анчайин тараққий топмаган, колхоз ва совхозлар ўз эгаларига бўлиб берилаётган иккимингинчи йил бошларида эди. 10 гектар пахта еримизни каламуш уясидан сизиб кирган сув дамбани ўпириб, пахта даламизни сув олди. Мен сувга қоравул эдим. Ухлаб қолибман, акаларим етиб келса, даланинг у бошига чиққан. Биринчи чопиғи қилиниб, ҳали ўғит билан озиқлантиришга тайёр ҳолатга келтирилган пахта даласини сув босди! Саросимага тушиб қолган акамлар “Энди нима қиламиз, ҳоким бува еримизни олиб қўяди, сув босган пахта пахта бўладими?” деганича куйинганди. Отам ҳам ҳеч нима демай, бир чеккага чиқиб, ичидан қандай изтироб ўтди, билмайман! Билганим бирон ҳафта оиламиз хомуш, энг керакли буюмимиздан айрилиб қолгандек яшадик. Энг зарур зотимиздан айрилиб қолгандек – сукунат чўкди бошимизга. Ўшанда маҳаллада “фалончини даласини сув урибди, энди улардан ерни олиб қўйишади, пахта ўрнига молларини топширади” деган миш-мишчиларга ҳам кун туғиб қолди. Юзимга кетма-кет тушган шапалоқ зарбини эсласам – сувнинг офати ёмон, ундай балонинг охиргиси бўлсин деган ички бир эзилиш ўтади қалбимдан!\nЎша йили на ҳоким келди, на еримизни олиб қўйди! Раҳматли Амударё туман ҳокими Ражаббой Йўлдошев қайтамга отам билан кўришиб қолиб, “Сизга ишонаман, ўғлингизни пахтасини кўрсам кайфиятим кўтарилади, биздан нима ёрдам” деганлари кечагидек эсимда. Ўша йили сув урган пахта 40 центнердан бериб, режани овулимизда биринчилардан бўлиб бажардик. Сабр Аллоҳдан! Отамнинг Аллоҳдан сўраганлари ижобат бўлди. Яратган оиламиздан меҳрини дариғ тутмади, марҳаматини аямади.\nСардобалик ҳамюртларимиз бошига тушган улкан савдо ҳам ариб, яхши кунлари ҳали олдинда эканлигини, Яратганнинг марҳамати кенг, ҳеч бир бандасини шундоқ ёлғиз ташлаб қўймаслигини такрор айтмоқчиман. Бир ёмон ишнинг бир яхши фазилати бордир. Президентимиз Шавкат Мирзиёев таъкидлаганидек: “Бу кўргулик илоҳим охиргиси бўлсин” дея оталарча ғамхўрлигини кўриб, азму шижоатли элимиз бир ёқадан бош чиқарди. Биз азал-азалдан ўзи емай, ўзи киймай, ўзи шафоатини бошқаларга илинган, меҳру маҳаббатини бериб, унинг эвазига қалбида мамнуният туйғусини туйғиб яшайдиган халқмиз. Кўрсатилаётган инсонпарварлик ёрдамлардан ҳам билса бўладики, ҳеч қачон бир-биримизни шундоқ ўз ҳолига ташлаб қўйядиган ватандош эмаслигимизни яна бир бор исботладик.\nБиламан, оила қуриб, бошпона тиклаш учун йиллар давомида меҳнат қилинади. Лекин буни ким билибди дейсиз? Ҳукумат Комиссияси етказилган зарарларни тўлиқ қоплаб, “Янги Сардоба”, “Обод қишлоқ”, “Обод шаҳар” қилиб беришини ҳар куни уқтирмоқда. Уй ҳам қурилади, одамлар ўз ҳаёт тарзига қайтади. Ҳар бир учрашувларида қайта-қайта такрорлайдиган Президентимизнинг шиорга айланган ҳикмати “Томошабин бўлмайлик, бир-биримизга камарбаста бўлайлик” деганида мен яна улкан ниятни ҳис қилдим.\nБу йил Ватанимизга оғир йил бўлиб келди. Буни пандемия, Бухородаги шамол етказган зарар оқибатлари ва Сарбодадаги кутилмаган сув омборидаги офатнинг кетма-кет содир бўлиши, ҳар бир юрт фуқаросини албатта, ташвишлантирди. Яратганнинг синови! Бизнинг қай даражада иродали, иймонли, эътиқодли эканлигимизни яна бир бор синов қилди. Ана шундай вазиятда, ҳолатда ўз уйларидан бошпана бериб, энг бирламчи керакли зарурий ашёлар билан ёрдам қўлини чўзган ҳамюртларимизга савоблари буюрсин!\nУлуғ рамазон ойида Қорақалпоғистон Республикасидан юборилган инсонпарварлик ёрдами ҳам сирдарёликларнинг ҳеч бўлмаса бир кунига мадад бўлса, ажабмас!\nБиз қалбан, руҳан бирлашиб, шундай шароитда жипслашиб, халқимизнинг тўю томошаларига ҳамроҳ бўлишлик насиб қилсин. Аллоҳ таоло гўзал Ўзбекистонимизни ёмон кўзлардан, бало-офатлардан ўзи сақласин!\nСевимли шоиримиз Муҳаммад Юсуф қалбидан чиққан олов мисралар айни шу тобдаги умумий кайфиятимизга таскин ва малҳам бўла олади:\nКимлардир кафтида гул ушлаб юрар,\nКимлардир қўлида палахмон тоши.\nЧайқалиб турганда дунё гулдираб,\nЮртнинг пойидадир йигитнинг боши.\nСевсангиз, аввал шу Ватанни севинг,\nСўнг шаҳло кўзу гулбаданни севинг!..\nфилология фанлари бўйича фалсафа (PhD) доктори,


100 сўм - Ўзбекистон Республикаси Марказий банки\n2018 йил намунасидаги 100 сўм қийматидаги тангаси\nЎзбекистон Республикаси Марказий банкининг янги намунадаги “100 so’m” қийматдаги тангаси никель қотишмаси қопланган пўлатдан тайёрланган бўлиб, ранги оқ.\nТанганинг олд томонида (аверс) Мустақиллик ва эзгулик монументи тасвирланган.\nМонументнинг чап тарафида танганинг қиймати “100” рақами ва рақамнинг тагида босма ҳарфларда “so’m” сўзи ёзилган.\nТанга орқа томони (реверс) марказида Ўзбекистон Республикасининг давлат герби тасвирланган. Гербнинг ташқи айланмаси бўйлаб босма ҳарфларда айланасимон кўринишда “O’ZBEKISTON MARKAZIY BANKI” сўзлари ёзилган.\nГербнинг остида танганинг ишлаб чиқарилган йили, бўртиб чиққан иккита нуқта билан чегараланган, “2018” рақами кўрсатилган.\nТанганинг орқа томонида гербнинг ташқи айланаси бўйлаб 72 та бўртиб чиққан сферик нуқта туширилган.\nДиаметри – 20,0 мм., қалинлиги – 1,0 мм., оғирлиги – 2,5 гр.ни ташкил этади.\nОхирги янгиланиш: 28.11.2021, 10:21 (GMT+5)


20 январ 2021, Тошкент вақти: 18:55\nУйида 100 дан ошиқ илон боқаётган самарқандлик морбоз Гиннес китобига кирмоқчи\nСамарқанднинг Жом қишлоғида яшовчи морбоз Алишер Ярматов Гиннеснинг рекордлар китобига кирмоқчи (“Даракчи”, 30 июнь). Йиллар давомида энг қўрқинчли илонлар билан ҳам тил топиша олган А.Ярматов мамлакатда энг машҳур морбоз саналади. Кўп чаққанидан унга илон заҳриҳам таъсир этмайдиган бўлиб қолган. У айни пайтда уйида 100 дан ошиқ илон боқмоқда. “Ярматовлар меҳмонга борар бўлишса, уй эшигига қулф солмасдан ҳам кетаверишлари мумкин. Чунки ҳеч ким бу хонадонга уй эгаси йўқ пайтда қадам боса олмайди” деб ёзади газета.\nБоғчаларда болалар сериалхонлик қилаётгани ота-оналар норозилигига сабаб бўлди\nКўплаб мактабгача таълим муассасаларида болаларга телевизор орқали сериал ва номақбул мультфильмлар қўйиб бериш ҳолатлари кузатилмоқда (“Оила даврасида”, 30 июнь). Бундан норози бўлган ота-оналар болалар боғчага тенгдошлари билан мулоқот қилиш, ижтимоий малака ҳосил қилиш учун боришини айтган. “Комил авлод” болалар боғчаси услубчиси Ноиба Умарова жанговарлик, тўполончиликка ундовчи мультфильмларни кўрсатиш зарарли эканини таъкидлаган. Тошкент шаҳар халқ таълими бошқармаси вакили Саодат Тўрахоновага кўра ҳам, боғчаларда болаларнинг бўш вақтини телевизор кўришга кетказиш мақсадга мувофиқ эмас.\nМарказий банк раиси ўринбосари Чорсу буюм бозорида пластик ўтмаётгани юзасидан изоҳ берди\nТошкентдаги “Чорсу” бозоридаги бирорта кийим-кечак растасида банк пластик терминали йўқ, дея арз қилади Мирзо Улуғбек туманида яшовчи Дилбар Содиқова. “Ўзим давлат ташкилотида ишлайман, иш ҳақимнинг 70 фоизи пластик картамга ўтади. Буюм бозорларида терминалларни кўпайтиришнинг иложи йўқми?” дея савол йўллаган Д. Содиқова “Даракчи” нашрига. “Давлат рўйхатидан ўтмасдан патент асосида пуллик хизмат кўрсатаётган субъектлар банкларда ҳисоб-варақ очмаганлиги сабабли уларга тўлов терминалларини ўрнатиш имкони бўлмаяпти”, дея вазиятни изоҳлаган Марказий банк раиси ўринбосари М.Эшматов. Қайд этилишича, тўлов терминалларини атайин ишлатмаслик ёки яшириб қўйиш ҳолатларини назорат қилишга банклар ҳақли эмас, бу солиқ идораси ваколатидаги ишдир.


25 феврал 2021, Тошкент вақти: 01:28\nЖамоатчилик комиссияси вакили Комрон Алиевнинг таъкидлашича, мазкур комиссия ўзини расмий ҳукумат комиссиясига қарши қўймайди. Агар расмий комиссия лозим топса, жамоатчилик комиссияси ўзида мавжуд маълумотларни унга тақдим этишга тайёр. Шу билан бирга, жамоатчилик комиссияси уюшган сиёсий гуруҳ ҳам эмас, жамоат суди вазифасини ҳам бажармайди.\nЖамоатчилик комиссияси томонидан А.Турдиев ўлими билан боғлиқ йиғилган маълумотлар журналистлар ҳукмига ҳавола этилди. Ўзбекистон инсон ҳуқуқларини ҳимоя қилиш жамияти аъзоси, шифокор Сотволди Абдуллаевнинг сўзларига қараганда, ҳукумат органлари А.Турдиев ишемик касаллик билан ўлгани ҳақида қалбаки ҳужжат берган. Марҳумнинг танасида, суякларида эзилиш, қорайиш борлиги, оғзидан қон келиш ҳолатлари суд тиббий экспертизаси хулосасида кўрсатилмаган.\n“Мазлум” инсон ҳуқуқларини ҳимоя қилиш жамияти ижрочи директори Аъзам Турғуновнинг таъкидлашича, А.Турдиевнинг ўлими тўғрисидаги далолатномада унда ишемия ва хафақонлик касали бўлгани ёзилган. Бироқ марҳумнинг қариндошлари у бундай касалликлар билан ҳеч қачон оғримаганини айтмоқда. Поликлиникада эса А.Турдиевнинг шахсий касаллик варақасини беришдан бош тортишган.\nЖамоатчилик комиссияси экспертларининг хулосасига кўра, инсон тўсатдан ишемияга чалиниши ёхуд кутилмаганда юрак хуружига учраши мумкин эмас. Одам кучли ваҳима босганда ёки қаттиқ калтакланган ҳолдагина юрак хуружига учраши, қон босими ошиб кетиши натижасида ҳаётдан кўз юмиши мумкин. А.Турдиев аслида қаттиқ зарб оқибатида жон таслим қилган. Бу зарба эгаси Чорсу бозоридаги милиция таянч пункти ходими Шуҳрат Қосимовдир.\nС.Абдуллаевнинг айтишича, айни ҳолатнинг астойдил яширилаётгани комиссия аъзоларини ҳушёрликка ундамоғи керак. Чунки А.Турдиевнинг қотили жавобгарликка тортилмаса, бундай ҳодисалар яна юз бериши мумкин.\nТошкент ва Бухорода содир бўлган воқеалар ҳамда А.Турдиевнинг ўлими юзасидан мустақил текширув ўтказаётган жамоат комиссияси раиси Олим Каримов мазкур текширувлар, албатта, охирига етказилишини алоҳида таъкидлади.\nКомиссия аъзолари ўз суриштирувлари давомида турли кўринишдаги таъқиб ва дўқ-пўписаларга учраётганини маълум қилди.\nМатбуот анжумани чоғида таниқли олим, комиссия аъзоси Қурбон Розиқов БМТ Бош котиби номига мурожаатнома йўллаб, мазкур ташкилотни содир бўлган воқеалар юзасидан халқаро текширув ўтказишга чақириш таклифини илгари сурди. Бу таклиф қабул қилинди.\nТадбир сўнггида “Freedom house”нинг Тошкентдаги ваколатхонаси раҳбари Мьюша Север хоним журналистларга мурожаат қилиб, жамоатчилик комиссияси томонидан билдирилган баёнотларга “Freedom house”нинг ҳеч қандай алоқаси йўқлигини таъкидлади.


Туркманистонда 1000 дан ортиқ маҳбус озод қилинди, шу жумладан 16 та Иегова Шоҳидлари\nТуркманистонда мингга яқин маҳбуслар авф этилди, уларнинг орасида сиёсий ёки виждон маҳбуслари бор-йўқлиги номаълум.\nБу сафар озод этилганлар рўйхатига ҳарбий хизматга виждонан қарши бўлганлиги сабабли қамалган маҳбуслар ҳам киритилган.\nМамлакат давлат оммавий ахборот воситаларининг хабар беришича, Рамазон ойининг Қадр Кечаси муносабати билан 1035 маҳкум озод қилинган, шу жумладан 982 Туркманистон фуқароси ва 53 нафар чет эллик афв этилган.\nОзод этилганлар орасида 16 та Иогова Шоҳидлари бор, улар турли вақтларда судланган. Бу ҳақда Азатлик радиосига Бутунжаҳон Шоҳидлар Ташкилотининг матбуот котиби Жаррод Лопес хабар берди.\n«Улар президент томонидан афв этилганлар рўйхатига киритилган. Маълумки, 18 ёшдан 27 ёшгача бўлган барча эркаклар ўзларининг насронийлик эътиқодлари асосида ҳарбий хизматдан бош тортган виждон маҳбуслари эдилар», — дейилади ёзма баёнотда.\nТуркманистон диний эътиқоди туфайли ҳарбий хизматдан бош тортган фуқароларга муқобил давлат хизматини таклиф қилмайди. Жиноят кодексида виждонан воз кечганлар учун «икки йилгача ахлоқ тузатиш ишлари» ёки «икки йилгача озодликдан маҳрум қилиш» назарда тутилган.\nЯнварь ойида Жаҳон гувоҳлари муддати ўтган тўққиз Иогова Шоҳидларининг қайта судланганлиги тўғрисида хабар беришди.\nАввалги афв этиш 2020 йил декабрида амалга оширилган. Кейинчалик, бетарафлик куни муносабати билан мамлакатнинг 2078 фуқароси ва қамоқдаги 4 нафар чет эллик авф этилди.\nТуркманистон бу сафар ҳам афв этилганларнинг рўйхатини эълон қилмади. Мамлакат расмийлари ўнлаб йиллар давомида сиёсий ёки виждон маҳбуслари деб ҳисобланадиган одамлар афв этиш рўйхатига киритилмаган.\nХалқаро инсон ҳуқуқлари ташкилотларининг мурожаатларига қарамай, Туркманистон 18 йил олдин собиқ президент Сапармурод Ниёзовни ўлдиришга уринганликда айбланиб ҳибсга олинган ўнлаб маҳбусларнинг тақдири тўғрисидаги маълумотларни ҳали ҳам тарқатмади.\nХалқаро ташкилотларнинг ҳисоб-китобларига кўра, Туркманистон минтақада жон бошига энг кўп маҳкум бўлган мамлакатдир. Коронавирус пандемияси мамлакат пенитенциар тизимидаги муаммоларни ва маҳбуслар аҳволини янада кучайтирди.


Жанубий Корея оммавий ахборот воситалари бугун Шимолий Кореяда поездлар тўқнашиб кетгани оқибатида бир неча минг одам нобуд бўлгани ёки жароҳатланган бўлиши мумкинлигини хабар қилди.\n03 март 2021, Тошкент вақти: 20:05\nПортлаш Шимолий Корея лидери Ким Ир Чен Хитой сафаридан Пхенянга қайтаётиб, мазкур станциядан ўтиб кетганидан бир неча соат кейин юз берган. Бу ҳақда ҳали расмий ма’лумот йўқ. Фалокат Хитой чегараси яқинида рўй берган. Хабарларга кўра поезлардан бирида нефт махсулотлари ортилган вагонлар бўлган. Шимолий Корея раҳбарияти мамлакатда фавқулодда ҳолат э’лон қилди.


Юлдуз Усмонованинг эри унинг концертидаги қўполлигига муносабат билдирди — видео - 30 Мая 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2022-07-01, 2:56 AM\nГлавная / Bosh sahifa » 2022 » Май » 30 » Юлдуз Усмонованинг эри унинг концертидаги қўполлигига муносабат билдирди — видео\nБу Мансур Агалиевга қаттиқ таъсир қилган\nЎзбекистон халқ артисти Юлдуз Усмонованинг турмуш ўртоғи, продюсери Мансур Агалиев унинг концертда қўполлик қилишига сабаб бўлган воқеага муносабат билдирди.\nУнинг сўзларига кўра, хонанданинг қўполлик қилишига сабаб бўлган парда воқеаси унга қаттиқ таъсир қилган. Бир қиз ундан истеъмолчилик ҳуқуқини талаб қилган. Шунда Мансур Агалиев концертдан сўнг залдан чиқадиган 3-4 қоп баклажкалар ҳақида гапирди. Концерт аслида соат 19:00 да бошланиши керак. Бироқ улар томошабинлар жойлашиб олишини кутиб, кечроқ бошлайди.\n«Охирги концертдаги парда воқеаси менга жуда қаттиқ таъсир қилди. Битта қиз ‘биз истеъмолчимиз, бизнинг ҳуқуқимиз нима бўлади?’, деди. ‘Сиз истеъмолчи бўлсангиз, концертдан кейин келинг, концертдан сўнг концерт залидан уч ёки тўрт қоп баклажкалар чиқади. Истеъмолчи баклажкани нимага концертга олиб киради, нимага уни отади?’ Аслида соат 19:00 да концерт бошланиши керак. Биз истеъмолчилар жойлашиб олиши учун 19:20, 19:30, 19:40 гача концерт бошламасдан, уларнинг ўрнашиб олишини кутамиз ёки кутган бошқа санъаткорларни биламиз. Икки соат атрофида концерт бериш керак бўлган жойда, биз уч, тўрт соатлаб, талабларга биноан қўшиқ айтамиз. Буни ҳам инобатга олиш керак, менимча», — дейди Мансур Агалиев.\nШунингдек, у концерт тўлиқ жонли ижрода ўтишини таъкидлаб, томошабинларнинг шовқини хонандани чалғитишини айтди. Бир кишининг қилган шовқини сабаб унинг ёнида ўтирган инсон концертда ҳордиқ чиқара олмаслиги мумкин.\n«Концерт дастуримиз тўлиқ жонли ижрода бўлади. Залда, орқада турганимда қизлар ўйнаб ‘горка-горка’ деб бақиряпти. Бу қанақа истеъмолчи ёки кимнинг истеъмолчиси? Фонограмма бўлса, тугмани босиб қўясиз, ҳеч қандай бақир-чақирга аҳамият бермайсиз, концертни тугатасиз, бўлди. Биз эса юз фоиз жонли ижрода концерт тақдим қиламиз, бундай ҳолатда ҳар бир кишининг ҳар қандай ортиқча товуши, ҳаракати, бошқа кишига ёқмаслиги ёки концертда маза қилиб ўтира олмаслигига олиб келиши мумкин. Концертда Юлдуз Усмонова бир қўшиқнинг мазмунини ёки қўшиқ яратилиши билан боғлиқ воқеани айтиб бераётган вақтида залдан бақириб, ‘ёнимизга келинг’, дейишади. Албатта, бундай вазиятда нафақат хонанда, балки бошқа мухлислар ҳам чалғийди», — дея таъкидлади у.\nМансур Агалиев Америкадаги концерт ҳақида гапириб берди. Унинг сўзларига кўра, АҚШда концерт ўз вақтида бошланган ва 1 дақиқа кеч қолганлар ҳам залга киритилмаган. Шу билан бирга, у ерда шовқин қилиш ҳам мумкин эмас. Агар шундай бўлса, ёнингизга келиб огоҳлантириш берилади. Мансур Агалиев концертни бақир-чақир қилмасдан тинчгина тинглаб кетиш керак деб ўйлайди.\n«Бир марта концерт тугаган вақтда, бир аёл залдан кетмаяптида, ‘келиб ёнимда қўшиқ айтсин’, деб туриб олган вақтлар бўлган. Бунчалик одамни истеъмол қилиб юбормаслик керакда. Икки томонни ҳам ўйлаб, кейин хулоса қилиш керак. ‘Биз истеъмолчимиз’, дейишади, бўлди, истеъмолчи бўлсанг, аниқ тартиб билан барчанинг ҳаракат қилишини таъминла, концертга кеч қолмасдан аниқ вақтида кел. Қарсак икки қўлдан чиқади. Америкада концертга кирдим. У ерда 19:01 бўлганида ‘сиз кеч қолдингиз’, деб концертга киритишмади. Ёнимдаги одам гапираётганда келиб, ‘гапирманг’, дея огоҳлантириб кетди. Жонли ижродаги концертни ҳам жонли тинглашни билиш керак. Ҳеч бўлмаса, концертга келган бир истеъмолчи бошқа бир истеъмолчининг истеъмол ҳуқуқини поймол қилмасдан, бақирмасдан, тинчгина тинглаб кетиши керак, деб ўйлайман», — дейди Мансур Агалиев.\nАввалроқ концертдаги қўполлигига изоҳ берганди. Хонанда куйлаётган вақтда томошабинлар орасида шовқин кўтарилганини, бунга эса парда сабаб бўлганини таъкидлаган. Лекин концертни чиройли ўтказиб олганини қайд этган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 235 | Добавил: #новости, #uznews, #ahborot, #news, #Yangilik, #newsuz, #xabarlar, #Yangiliklar, #habarlar | Рейтинг: 0.0/0


«Жамоатчилик фикри»нинг зулми ҳақида « Ўзбекистон Халқ Ҳаракати\n«Жамоатчилик фикри»нинг зулми ҳақида\n17 November 2019 - 16:11\nЭркинлик бўлмаган шароитда яратилган аксарият асарлар истеъдоднинг эмас, қўрқув маҳсулидир. Унда муаллиф ниманидир ҳимоя қилмайди, аксинча, нимадандир ҳимояланишга уринади. Ана шундай муҳитни пайдо қилувчи энг муҳим сабаб цензурадир. Цензуранинг тури кўп: асар яратилгунгача бўлган цензура (бадиий кенгашларимиз буни қойиллатяпти, гарчи конституция аксинчасини талаб қилса ҳам), асар яратилгандан кейинги цензура (муаллиф, муҳаррир ёки ташкилотчига «дакки» бериб қўйиш ва бошқа такрорламасликни «илтимос» қилиш), расмий цензура (хайриятки, буниси бизда бекор қилинган), норасмий цензура (жамият ёки шахснинг ўз-ўзини цензуралаши), ташқи цензура (давлат ва жамият босими), ички цензура (оғзи куйган ёки оғзи куйганларни кўрганларнинг ўз-ўзини тийиши). Хуллас, цензуранинг тури кўп. Айримларини бирдан илғаб олиш қийин.\nБизда, кўпинча, ички цензура кучлилиги ҳақида гапирилади. Бироқ ички цензура ташқи цензурасиз узоқ яшамайди. Ички цензура ҳамон яшаётган экан, демак ташқи цензура турлича кўринишларда бор.\nАксариятимиз етарлича эътибор қаратмайдиган, аммо энг хавфли, илдиз отса, суғуриб ташлаш бениҳоя қийин, ҳеч ким, ҳатто халқаро ташкилотлар ҳам ғинг дея олмайдиган, аммо исталган ижодкорни эзиб ташлашда фойдаланишга қулай цензура шакли ҳам бор. Бу цензурани жамият, аниқроғи оломон амалга оширади. Муҳими оломон ичидаги устамонлар уни йўналтириб турса кифоя. Унинг номи билан кимлар осилган, отилган, ёқилган, сургун қилинган, бадном этилган. Хўш, бу оломон нима қилади? Айтарли ҳеч нарса. Шунчаки бақириб туради: ватанфуруш, хоин, сотқин, халқ ва миллат душмани, миллий ва диний қадриятларимизни топтаётган нокас, «ақидапараст», ғарбпараст, руспараст ва ҳоказо, ҳоказо. Ана шу сўзлар қайта-қайта такрорлаб турилса кифоя. Тарихда худди шундай бўлиб келган.\nБизда ҳозир шу борми-йўқми? Бор, албатта! Оммавий маданиятга қарши курашамиз деб, оломон маданиятини яратиб қўйдик. Оломонда ақл ҳам, ахлоқ ҳам бўлмайди. Унда фақат тенденция бўлади. Биргина қоида бор, ўзингдан аввалги нима айтган бўлса, шуни такрорла. Бақирса – бақир, ҳанграса – ҳангра, сўкса – сўк. Индамай турмасанг, бўлди. Қачондир Ҳамзани тошбўрон қилиб ўлдирган оломон, ҳозир интернетда кимларгадир лаънат тошларини отяпти. (Яхшиямки, виртуал оламда, реал ҳаётга кўчса нима бўлади? Кўчмаслигига кафолат борми ўзи?) Чора кўрилсин деб, талаб қилиб ҳукуматга ёзишади ҳам. Кимга чора кўриш? Ҳеч кимнинг бурнини қонатмаган, мол-мулкини тортиб олмаган бир қўшиқчи ёки актёр. Ёзувчи-шоирларимиз одоб сақлаб туришибди, аниқроғи шундай туришга ўргатиб қўйилган. Акс ҳолда, уларнинг ҳам қанчаси ана шу тарзда оломон қилинарди. Ҳақ-ҳуқуқингни бузган амалдорга қарши нега ўша сўзларингни айтолмайсан, номард дейдиган одам йўқ. Ички цензурани гуллатиб-яшнатадиган бундан ортиқ маҳсулдор муҳит бормикан?! Қанча истеъдод ўз-ўзини тийиб, ўзини намойиш қилолмай чирийди, қанча гениал асарлар, фикрлар айтилмай қолади бу муҳитда! Тоталитар давлат ҳақида кўп гапирилади, лекин тоталитар жамиятлар ҳам бор. Уларда шахс хатти-ҳаракати жамоа томонидан норасмий шаклда мутлақ назорат қилинади. Ана шунақа тур жамиятга томон кетмаяпмизмикан, дея хавотирга тушади киши.\nБизга ёқмаган нарса бошқаларга ёқиши, биз эътиқод қилмаганга бошқалар эътиқод қилиши, дид масаласида тортишиб бўлмаслиги очиқ-ошкор ҳақиқат. Шуни қачон тан оламиз!? Бузғунчи ғояларга қарши кураш (бузғунчи ғоя – буни кайфиятингизга қараб таърифлаб олаверасиз), оммавий маданиятга қарши кураш каби шиорлар остида толерантлик, плюрализм унутилмоқда. Ваҳоланки, толерантлик ва плюрализмни миллий мафкурамизнинг асос ғояларидан бири, деб қабул қилиб олганмиз. Боз устига, ана шу мафкурамизнинг мақсадларидан бири бузғунчи ғояларга қарши курашдир деймиз. Оломон бу мақсадни қойилмақом қилиб уддалаяпти. Миллий мафкурамиз деб китоб ёзганлар унда концептуал зиддият борлигини пайқамаган ёки толерантлик ва плюрализм ғоялари хўжакўрсинга киритиб қўйилган. Иккинчиси тўғрироққа ўхшаяпти.\nКес сўзингни, эй «Қалам», бас, мунча фарёдинг етар,\nКўп бақирсанг, оғзингга тошларни откай бизни халқ. (Чўлпон)


Хиёнат сабаб пароканда бўлган оила | Бир пиёла чой\n← Ўзбекистонда янги хусусий банк рўйхатга олинди\nҚориндаги ёғларни йўқотишда ёрдам берувчи модда маълум қилинди →\nУшбу мухлисамизнинг бошидан кечирганлари кўпчиликка сабоқ бўлиши мумкин. Кимлар учундир ҳаётини йўлга қўйишда, қадамидан тоймасликда асқотар. Муштарийларга фойдам тегса хурсанд бўламан, деб мурожаат қилган воқеамиз қаҳрамони ўз исмини сир тутди…\nЁшим ўттиз учда. Тўрт укам, бир синглим бор. Оилада тўнғичман. Болаликдан ота-онам доим бизни меҳнатга ўргатди. Отам чўлдан ер олганди. Деҳқончиликда ҳикмат кўплигини йиллар давомида англаб катта бўлдик. Асло кам бўлмадик. Аввалига молларимиз кўпайди, кейин қўйлар…\n— “Меҳнатнинг таги роҳат”, деб шуни айтади-да! Ҳамма ҳам меҳнаткаш бўлса экан…\nБу одамларнинг туну-кун биз ҳақимиздаги айтган гаплари. Биз қишлоқнинг энг олд хонадонига айлангандик. Шу сабабли мени келин қиламан, укамга қизини бераман, дегувчилар кўп эди. Укаларим ўзини ёш ҳисоблагани, мен эса ўқишни истаганим учун турмуш қуришни рад этардик. Энди англадимки, ўқишнинг эрта-кечи йўқ экан, оилали бўлишни ортга суриб бўлмаскан. Мен шунда хато қилдим. Совчиларни қайтаравердим. Афсуски, уларнинг келадиган вақти бўларкан. Вақт ўтгач… Ўзимча, “ўқишга кира олмадим-ку, энди турмуш қурсам бўлар”, деганимда сўраб келгувчиларнинг оёғи узилганди.\n— Қизим, хафа бўлмасанг, укангни уйлантирсак… — деди бир куни мунғайибгина онам.\n— Нега хафа бўламан, ойи, уйлантираверинг. Менинг ҳам пешанамга ёзилгани бўлар… — дедим ичимдан бир нима узилгандек.\nШундай қилиб, катта укамни уйлантирдик. Сўнг кичиги ҳам уйланди. Оиламиз кенгайди, янада кўпроқ меҳнат қилдик. Натижаси ёмон бўлмади. Молларимиз сони йигирмадан ошди. Қўйимиз уч юзта бўлди. Отам иккита трактор сотиб олди. Укаларимнинг фарзандлари дунёга келди. Хуллас, ҳаммаси ҳавас қилгулик эди. Токи…\n— Отаси, энди ёш бола эмасмиз. Мени ўйламанг! Майли, мен учун ҳеч нима қилманг! Аммо одамлар… Қуда-андали, неварали одамсиз. Илтимос, эл-юрт олдида шарманда қилманг! Фарзандларингизнинг келажагини ўйланг! Ахир, қизларингизни турмушга беришингиз, қолган ўғилларингизни ҳам уйлашингиз керак.\nБиз эса у кишининг хурматини қилиб бир оғиз гапирмадик. Оилада отанинг ўрни жуда катта экан. Шу пайтгача оиламиз шаънини, ғурурини, қудратини гард юқтирмай турган отам битта аёл учун… Бу воқеа бизни довдиратиб қўйди. Афсуски, бу кўргилик ҳали бошланиши бўлиб чиқди. Одамлар отамнинг ҳурмати учун доим бизга ортиқча гап қилмаслиги ўшанда тушундим. Отамнинг уйланиши дарров оиламизга ўз таъсирини ўтказди. Биринчи навбатда келинимиз укамни менсимай қўйди:\nБу оиламизга келган биринчи кўргилик экан. Доим тинч, осойишта, фаровон бўлган хонадонимиз шу тарзда пароканда бўла бошлади. Отамнинг уйда кўп бўлмаслиги, онамнинг ғамдан эътиборсиз бўлиб қолгани иккинчи укамга ҳам таъсир қилди. Пули борлигини билиб безори болалар ўзларига шерик қилишган экан. Буни опа бўлиб мен ҳам сезмабман. Ҳар куни уйга кеч келади, келиб хотинини калтаклайди…\n“Қозонга яқинлашсанг, қораси юқар” деганлари ҳақиқат экан. Укам ўша шериклари билан ўғирлик қилибди. Уюшган жиноятчилик дея уни… Укамнинг қамалиши ҳақидаги ҳукм ўқилиши билан онам ўзидан кетди.\nШу билан онам ҳам яримжон бўлиб қолди. Бу ҳам етмаганидек мен… хотини билан ажрашган бир эркак билан танишдим.\nБошидан шунча кўргилик ўтган, ўттиз ёшдан ошиб ҳам турмушга чиқмай юрган қиз учун бу бир бахт эди. У ҳар куни қўнғироқ қилар, севишини тинмай айтарди. Мен ҳам уни севиб қолдим. Турмушга чиқишга ваъда бердим. Ахир “ўтириб” қолган қизининг бахти очилса, онам ҳам хурсанд бўларди-да…\nШуларни ўйлаб унга ёмон гапирмадим. Ўзимдан узоқлаштиришни ўйламадим ҳам. Бизнинг тинимсиз суҳбатларимиз учрашувларга уланди. Ана шундай дийдор кўришганимизнинг бирида…\nШундай кунларнинг бирида иккинчи укамнинг хотини касал бўлиб қолди. Жигари хаста экан. Операция қилдирдик. Уям энди парваришга мужтож. Мен эса қайси бирига бўлай? Касалманд онам ва келинимгами, укам ёки синглимгами? Укамнинг болалари ҳам катта бўляпти, уларга ҳам эътибор керак. Отаси қамоқда, онаси касал… Хуллас, дунёга сиғмай қолдим. Бу дардлар менга оғирлик қиляпти. Биргина отамнинг йўқлиги оиламизни шу аҳволга олиб келди. Баъзан отамни кўчада учратаман. Ҳаммасини айтгим, уйга қатишини ялиниб сўрагим келади, аммо отам саломимга алик олишни ҳам истамайди. Юзини буриб ўтаётган, кўришни истамаган одамдан қандай қилиб ёрдам сўраш мумкин? У киши ўша аёлни деб ҳамма-ҳаммасидан воз кечди. Йиллар давомида мисқоллаб йиғган обрў-эътибор, хотиржамлик, бойлик, фаровонлик — барчасини бой бердик. Эсиз, шунча меҳнатимиз…\nТақдирнинг синовларини бошимдан ўтказиб англаганим шу бўлдики, ҳалоллик ҳамма нарсанинг боши экан. Отам шунча йил ҳалол яшади, меҳнат қилди. Афсуски, англабми, англамайми, ҳаром сари қадам ташлади, ўша аёлнинг пинжига кирди… Менинг ҳақиқатим шуки, бахтга ҳам, омадга ҳам, хотиржамликка ҳам олиб борувчи биргина йўл, бу — ҳалоллик!


Карантин – рақамли ўзгаришларни жадаллаштирмоқда. Ақлли технологиялар шаҳарларни ривожлантирмоқда | Қозоғистон янгиликлари: Сўнгги хабарлар «Kazakh TV» каналида | Kazakh TV\n2020 йилда мамлакатда ақлли технологиялар ривожланиши учун катта туртки берилди. Экспертлар фикрича, сўнгги даврда рақамлаштиришга оид ташаббуслар анча жиддий қабул қилинмоқда. «Зерде» холдинги мутахассислари фикрича, шу кунларда Қозоғистонда 100 дан зиёд бундай лойиҳалар рўёбга чиқарилмоқда. Улар ҳаётнинг барча соҳаларини қамраб олади. Асосий эътибор давлат хизматларига қаратилган. Мутахассислар фикрича, бундай хизматларнинг барчаси рақамлаштирилиши лозим. Демак, тез кунларда кўплаб ташкилотлар онлайн ишлашга ўтади.\n«Шаҳарлар рақамлаштириш аҳамиятини тушуна бошлади ва бу йўналишда фаол ишлай бошлади. Деярли ҳар куни давлат органлари вакиллари билан бу ҳақда мулоқот қиляпмиз. Ҳар бир ҳокимликда рақамлаштириш учун масъул ҳоким ўринбосари бор. Жорий йилдан бундай ташаббуслар жиддий қабул қилиняпти», деди «Зерде» миллий инфо-коммуникация холдинги бошқаруви раиси ўринбосари Аян Дюсебаев.\nШаҳарлар яшаш учун қулайлашиши лозим. Рақамлаштириш туфайли барча хизматлар осонлаштирилиши лозим.\n«Транспортга оид онлайн-тўлов тизимларини жорий этиш, ер муносабатларини рақамлаштириш бўйича фаол иш олиб борилаяпти. Ер участкалари бериш, рўйхатдан ўтказилиши рақамли сервислар орқали амалга оширилади. Жорий йилда бу ишни 100 фоиз рақамлаштириш ниятидамиз», деди Аян Дюсебаев.\nҚатор лойиҳалар шаҳарларда хавфсизликни таъминлашга қаратилган. Шу жумладан, қўшимча видеокузатув камералари ўрнатилмоқда. Улар йўлларни ҳам, жамоат жойларини ҳам қамраб олади. Умуман олганда, рақамли технологиялар 11 соҳага татбиқ этиляпти.\n«Соғлиқни сақлаш ва таълим соҳасида ҳам катта ишлар қилиняпти. Пандемия рақамлаштириш, масофадан ўқитиш соҳаларида катта ишлар қилиш кераклигини кўрсатди. Ҳозир таълим учун онлайн-майдончалар яратиш юзасидан иш олиб бориляпти», деди мутахассис.


Имом Бутийнинг ўгитлари\nМанзилингиз:Муслимаат»Илм ва амал»Шайх Бутий ўгитлари»Имом Бутийнинг ўгитлари\nBy Muslimaat on\t Dekabr 15, 2017 Шайх Бутий ўгитлари\nМенинг бир муҳандис дўстим Британияда истиқомат қилар эди. У менга бир оилани таништирди. Ушбу оилада яшовчи қиз Аллоҳ таолонинг ҳидоятини топиб, Исломга кирди. Ислом унинг қалби ва ақлида мустаҳкам ўрнашди. Кейин у ота-онасини ҳақ динга тарғиб қила бошлади, аммо бунга имкон топа олмади. Кўп уринди, лекин иложи бўлмади.\nСўнг унинг онаси хатарли дардга чалиниб қолди. Қиз онасига қаттиқ хизмат қилиб, уни парваришлади. Аммо барибир бемор она шифохонага олиб келинди. Қиз онасининг ҳолидан тинмай хабар олар эди. Ҳамда унга Ислом ва иймон ҳақида батафсил айтиб беришга ҳаракат қиларди. Онанинг сўнгги нафаси яқинлашиб қолганида қиз қатъий туриб олди. Шунда онаси: «Ҳа, хўп, нима дейишим керак?!» деб сўради. Шунда қиз «Ла илаҳа иллаллоҳ» калимаси ҳақида айтиб берди. Киши шаҳодат калимасини айтиб, Исломни қабул қилса, унинг мусулмонлар қабристонига дафн этилиши ва Ислом дини анъаналарига мувофиқ иш тутилиши ҳақида яхшилаб тушунтириб берди.\nКейин қиз Лондондаги Ислом маркази билан боғланди. Марказдаги покистонлик админстратор унга жавоб берди. Шунда қиз онасининг Исломга кирмоқчилиги, шунинг учун бу ҳолатга икки киши гувоҳ бўлиб келиши кераклигини илтимос қилиб, ўзи турган жойнинг манзилини берди.\nШундай қилиб, марказдан вакил айтилган шифохонага етиб келди. Бу пайтда қизнинг онаси жонлантириш бўлимида ётган эди. Қиз бемор онанинг олдида ўтириб, унинг қулоқларига «Ла илаҳа иллаллоҳ, ла илаҳа иллаллоҳ», дер эди. Вакил ҳам келиб, четда турган стулга ўтирди ва у ҳам «Ла илаҳа иллаллоҳ»ни айта бошлади. Шунда бемор она кўзларини очди ва кўрсатгич бармоғи билан ишора қилиб, соф араб тилида «Ла илаҳа иллаллоҳ» калимасини айтди. Кейин инглиз тилида «Аллоҳнинг фаришталари, хуш келибсиз, марҳабо!» деб жон таслим қилди.\nБу қандай кўриниш, қандай суръат? Аллоҳ таоло унинг исломини қабул қилди. Роббимиз унинг иймонини бу сўзларсиз ҳам қабул қилар эди. Лекин Парвардигор бу ҳолатни ким учун қилди? Ушбу қизга Ўзининг марҳаматини кўрсатиш учун онасига шу сўзларни гапиртирди. Тоинки қиз онасининг Аллоҳ таоло ҳузурига ҳақиқий мўмин ҳолида кетганини кўриб хотиржам бўлсин, деб шундай қилди.\nЭнди иккинчи кўринишга диққат қилинг. Мен бу ҳақда илгари ҳам кўп марта айтиб берган эдим.\nШаҳримиздаги бир киши ҳаётини беҳуда нарсалар билан ўтказган ва ризқини ҳам ўйин-кулги орқали топган эди. Вақтики, унинг касали оғирлашиб, ўлим тўшагига ётиб қолди. Сакаротул мавт – ўлим ғарғараси келди. Жон талвасаси пайтида – унинг фарзандлари ҳозир ҳаёт, биз билан бирга яшамоқда, улар ҳам менинг сўзимни тасдиқлайдилар – ҳалиги одам кўзларини чақчайтириб: «Мана бу одам ким?! Тўппонча қани?! Менга тўппончамни беринг! Менга тўппонча керак. Тўппонча, тўппонча…» деди-да, овози секинлашиб, вафот этди.\nМана сизга икки воқеа! Юқоридаги ва кейинги ушбу икки кўриниш!\nИнсон ҳар доим ўзининг яхши хотимасига кафолат бўладиган дуони кўпайтириши керак. Кўп дуо қилиши лозим.\nАллоҳим, ҳаётимизни то Сенга рўйбарў бўлгунимизгача Ўзингга маҳбуб бўлган амаллар билан тугатгин.\nИмом Бутийнинг ушбу видео-суҳбатидан\nImom Butiyning hikmatlari